hotchpotch/miracl-hf-unified huggingface dataset:
কৌশিক গঙ্গোপাধ্যায়
কৌশিক গঙ্গোপাধ্যায় ভারতীয় চলচ্চিত্রের একাধারে পরিচালক, অভিনেতা ও চিত্রনাট্যকার। তিনি ২০১০ সালে আরেকটি প্রেমের গল্প নামে চলচ্চিত্র দিয়ে প্রবেশ করেন।
কৌশিক গঙ্গোপাধ্যায় ১৯৬৮ সালের ৪ অগাস্ট কলকাতায় জন্মগ্রহণ করেন। তিনি তার প্রাথমিক শিক্ষা শেষ করেন রামকৃষ্ণ মিশন বিদ্যালয় থেকে। তারপরে তিনি যাদবপুর বিশ্ববিদ্যালয় থেকে বাংলা সাহিত্যে স্নাতক পাশ করেন। বিশ্ববিদ্যালয় থাকাকালীন সময় থেকে তিনি থিয়েটার করতেন। এবং সেখানে তার সাথে চূর্ণী গাঙ্গুলির সাথে পরিচয় হয়। 
কৌশিক গঙ্গোপাধ্যায় বিয়ে করেন চূর্ণী গাঙ্গুলিকে। তাদের একমাত্র সন্তানের নাম উজান গাঙ্গুলি।
অগ্নিস্নান (চলচ্চিত্ৰ)
অগ্নিস্নান () হল ১৯৮৫ সালে মুক্তিপ্রাপ্ত ভবেন্দ্রনাথ শইকীয়া পরিচালিত একটি অসমীয়া চলচ্চিত্র। শইকীয়ার "অন্তরীপ" নামক গল্পের আধারে ছবিখানি নির্মাণ করা হয়। চলচ্চিত্রে অভিনয় করেন ইন্দ্র বণিয়া, কাশ্মীরী শইকীয়া বরুয়া, মলয়া গোস্বামী, বিজু ফুকন আদি। ভবেন্দ্রনাথ শইকীয়াই চলচ্চিত্রটির জন্য ১৯৮৫ সালের শ্রেষ্ঠ চিত্রনাট্যের রাষ্ট্রীয় চলচ্চিত্র পুরস্কার লাভ করে আর চলচ্চিত্রটি অসমীয়া ভাষার শ্রেষ্ঠ চলচ্চিত্রের রাষ্ট্রীয় পুরস্কার (রজত কমল) লাভ করে।
ছবিটির কাহিনী মনোবৈজ্ঞানিক আর অগতানুগতিক। একজন সম্পদশালী ব্যবসায়ী দ্বিতীয় বিবাহ করার মন করে। তাঁর এই সিদ্ধান্ত তাঁর প্রথমা পত্নী আর পুত্রের মনে তীব্র আঘাত আর আশ্চর্যের সৃষ্টি করে। স্বামীর প্রতি তাঁর অপরিসীম প্রেম আর সমর্পণের বিনিময়ে প্রথমা পত্নীর প্রবঞ্চনা পাওয়া সে অনুভব করে আর এর প্রতিশোধ নেয়।
অহেতুক (চলচ্চিত্র)
অহেতুক () হল ২০১৫ সালের ২ জানুয়ারী মুক্তিলাভ করা একটি অসমীয়া চলচ্চিত্র। রাজ বাণী প্রোডাক্‌সনের বেনারে রাজকুমার জৈনের প্রযোজনা করা এই চলচ্চিত্রটির পরিচালনা কাহিনী, চিত্রনাট্য আর সংলাপ বাণী দাসএর। এক গোপন অনুসন্ধানে দুজন সাংবাদিকের সম্মুখীন হওয়া পরিস্থিতির কাহিনীতে নির্মিত চলচ্চিত্রটিতে মুখ্য চরিত্রে অভিনয় করেন গুঞ্জন ভরদ্বাজ আর অমৃতা গগৈ। সঙ্গীত পরিচালনা পরাণ বরকটকীর। চলচ্চিত্রটির শুটিং, প্রি-প্রোডাক্‌সন আর পোস্ট-প্রোডাক্‌সনের সব কাজ অসমে করা হয়।
দুজন সাংবাদিক নিজেদের জীবন বিপদাপন্ন করে একটা ঘটনার আসল রহস্য জানার জন্য অনুসন্ধান করে। অবশেষে সেই লোক দুজন বুঝতে পারে যে ,কোনো লোক নিজ স্বার্থ সিদ্ধি করার জন্য তাঁদের দুজনকে ব্যবহার করেছিল।চলচ্চিত্রটির সঙ্গীত পরিচালনা পরাণ বরকটকীর (জোজো)। গানের কথা ইবসন লাল বরুয়া, রাজদ্বীপ আর বাণী দাসের। শ্রব্য এলবামটিতে মোট ৬টা গান আছে।
অলিম্পিকে হন্ডুরাস
হন্ডুরাস প্রথম অলিম্পিক গেমসে অংশগ্রহণ করে ১৯৬৮ সালে। অভিষেকের পর হন্ডুরাস নয়টি গ্রীষ্মকালীন অলিম্পিক গেমসে অংশগ্রহণ করেছে। শীতকালীন অলিম্পিক গেমসে ১৯৯২ সালে অভিষেক হলেও পরবর্তী কোন আসরে অংশগ্রহণ করেনি। হন্ডুরাসের ক্রীড়াবিদগণ কোন পদক জিততে পারেনি।
হন্ডুরাসের জাতীয় অলিম্পিক কমিটি ১৯৫৬ সালে গঠিত হয় এবং একই বছর আন্তর্জাতিক অলিম্পিক কমিটি আইওসির স্বীকৃতি পায়।
মার্তা কলভিন
মার্তা কলভিন আন্দ্রাদে (; জন্ম: ২২ ডিসেম্বর, ১৯০৭ - মৃত্যু: ২৭ অক্টোবর, ১৯৯৫) চিলান এলাকায় জন্মগ্রহণকারী চিলির বিখ্যাত প্রমিলা ভাস্কর ছিলেন। আইরিশ বংশোদ্ভূত পিতা জেমস কলভিন ও পর্তুগীজ বংশোদ্ভূত মাতা এলসিরা আন্দ্রাদের কন্যা তিনি।
চিলিতে অবস্থানকালে ভাস্কর্যবিদ্যা শিখতে শুরু করেন। সেখানে তিনি বিবাহবন্ধনে আবদ্ধ হন ও সংসার গড়েন। ১৯৩৯ সালের প্রলয়ঙ্করী ভূমিকম্প পরবর্তীকালে মার্তা কলভিন চিলির সান্তিয়াগোতে বসবাস করতেন। চিলি বিশ্ববিদ্যালয়ের বেলে আর্টস স্কুলে অধ্যয়ন করেন।
ইউনিভার্সাইড দ্য চিলি'র স্কুল অব আর্টসে অধ্যাপনা করেন। ১৯৪৩ সালে নিজ শিক্ষাগুরু জুলিও এ. ভাজকুয়েজ ও লরেঞ্জো ডোমিঙ্গুয়েজ কর্তৃক পরিচালিত ভাসকুয়েজ ফ্যাক্টরিতে ইন্সট্রাক্টর হিসেবে কাজ করতে শুরু করেন। ঐ ভাস্কর্যের কর্মশালায় তাঁকে সহযোগী অধ্যাপক হিসেবে মনোনীত করা হয়। এরপর ১৯৫০ সালে আনুষ্ঠানিকভাবে অধ্যাপকের দায়িত্বভার অর্পণ করা হয়।
১৯৪৮ সালে ফ্রান্সের প্যারিসে অবস্থিত গ্রান্দে চমিয়েরে একাডেমিতে ভাস্কর অসিন জাদকাইন ও হেনরি লরেন্সকে নিয়ে পড়াশোনা করেন। ১৯৫১ সালে ইংল্যান্ডের লন্ডন বিশ্ববিদ্যালয়ের স্লেড স্কুলে অধ্যয়নের জন্য ব্রিটিশ কাউন্সিলের অনুমোদন লাভ করেন।
প্যারিসে তিনি পরবর্তী ত্রিশ বছরেরও অধিককাল কাজ, পড়াশোনা নিয়ে ব্যস্ত থাকেন। সেখানে অবস্থানকালে বৈশ্বিকভাবে সুনাম কুড়ান। ১৯৭০ সালে স্বীয় কাজের স্বীকৃতিস্বরূপ তিনি ন্যাশনাল আর্ট প্রাইজ লাভ করেন। ২৭ অক্টোবর, ১৯৯৫ তারিখে নিজ জন্মভূমি চিলির সান্তিয়াগোতে তাঁর দেহাবসান ঘটে।
মারিয়া তেরেসা রুইজ
মারিয়া তেরেসা রুইজ (; জন্ম: ২৪ সেপ্টেম্বর, ১৯৪৬) সান্তিয়াগো দ্য চিলিতে জন্মগ্রহণকারী বিখ্যাত চিলীয় প্রমিলা জ্যোতির্বিদ। প্রথম মহিলা হিসেবে জাতীয় বিজ্ঞান পুরস্কার লাভ করেন।
প্রথম চিলীয় মহিলা হিসেবে চিলি বিশ্ববিদ্যালয় থেকে সফলভাবে জ্যোতির্বিদ্যা অধ্যয়ন সমাপণ করেন। এরপূর্বে প্রিন্সটন বিশ্ববিদ্যালয়ে অধ্যয়ন করেন ও জ্যোতিপদার্থবিদ্যায় স্নাতকোত্তর ডিগ্রী অর্জন করেন।
গাগেনহেইম ফেলোশিপ অর্জনের পূর্বে ইতালির ত্রিয়েস্তে, মেক্সিকো ও নিউইয়র্কে গবেষণা কর্মে নিযুক্ত ছিলেন। চিলির লা সিলা পর্যবেক্ষণ কেন্দ্র থেকে ১৯৮৭ সালে ব্রাউন ডোয়ার্ফ কেলু-১ আবিষ্কার করেন তিনি। ১৯৭০-এর দশক থেকে এটি আবিষ্কারের জন্য কাজ করতে থাকেন ও ১-এম এসো সিমিট ক্যামেরায় তা ধরা পড়ে।
১৯৯৬ সালে বিজ্ঞানে প্রেসিডেনশিয়াল চেয়ার, চিলি বিশ্ববিদ্যালয় থেকে চ্যান্সেলর পদক; ১৯৯৭ সালে জাতীয় বিজ্ঞান পুরস্কার, ১৯৯৮ সালে চিলি বিশ্ববিদ্যালয় থেকে চ্যান্সেলর পদক, বিজ্ঞান একাডেমির ফেলো ও ২০০০ সালে লাবারকা মেরিট পুরস্কার লাভ করেন।
বিশ্ব বাণিজ্য কেন্দ্র, মুম্বই
মুম্বাই বিশ্ব বাণিজ্য কেন্দ্র মহারাষ্ট্রের রাজধানী তথা ভারতের বাণিজ্যিক রাজধানী মুম্বাইতে অবস্থিত বিশ্বমানের বাণিজ্যিক কেন্দ্র। এর নির্মাণকার্য ১৯৭০ সালে সমাপ্ত হয়। এই বিল্ডিংটি দুটি টাওয়ার নিয়ে গঠিত যথা "M Visvesaraya Industrial Research and Development Centre" (MVIRDC) এবং আইডিবিআই (IDBI) টাওয়ার। এই বিল্ডিংটির উচ্চতা ১৫৬ মি. যা ২০১০ সালের আগে দ্যা ইম্পেরিয়াল টাওয়ার্সের (২৫২ মি.) নির্মাণকার্য শেষ না হওয়া পর্যন্ত দক্ষিণ এশিয়ার উচ্চতম বিল্ডিং ছিল।
১৯৯৮ সালে বৃহত্তর মুম্বাই বিদ্যুৎ বণ্টন ও পরিবহন (BEST), সান্তাক্রুজ বিমানবন্দর থেকে বিশ্ব বাণিজ্য কেন্দ্র পর্যন্ত বাতানুকূলিত বাস পরিষেবা প্রদান শুরু করে।
মারিয়া (উপন্যাস)
মারিয়া () কলম্বীয় লেখক জর্জ আইজ্যাকস প্রণীত আবেগঘন উপন্যাস। ১৮৬৪ থেকে ১৮৬৭ সময়কালে তিনি এ উপন্যাসটি রচনা করে গেছেন। স্প্যানীয় আবেগধর্মী আন্দোলনকে ঘিরে এর প্রেক্ষাপট রচিত হয়েছে। ১৯২০ থেকে ১৯৩০-এর দশক পর্যন্ত লাতিন আমেরিকার পাঠকমহলে এটি ব্যাপক সাড়া জাগিয়েছিল।
আইজ্যাকসের একমাত্র উপন্যাস এটি। তাস্বত্ত্বেও মারিয়াকে উনবিংশ শতকে স্পেনীয় আমেরিকান সাহিত্যে সর্বাপেক্ষা গুরুত্বপূর্ণ সাহিত্য-কর্ম হিসেবে বিবেচনা করা হয়ে থাকে। আলফান্সো এম এসকুদেরো একে সর্বাপেক্ষা সেরা স্পেনীয় ভাষায় লিখিত আবেগঘন উপন্যাস হিসেবে চিত্রিত করেছেন। উপন্যাসের লেখার ধরণের সাথে চাতিওব্রায়ান্ডের আতালা উপন্যাসের তুলনা করা চলে। প্রেক্ষাপটের বিস্তৃত বিবরণ ও গদ্যের সুচারু প্রয়োগ এ উপন্যাসের উল্লেখযোগ্য বিষয়।
উপন্যাসে বেশ কয়েকজনের আত্মজীবনী তুলে ধরা হয়েছে। নিজ গ্রাম ভ্যাল দেল ককা থেকে প্রধান দুই চরিত্র কিংবা এফরেইনের বোগোতায় প্রত্যাবর্তন তাঁর লেখায় চলে এসেছে। দাবী করা হয় যে, মারিয়া নিজেই কমপক্ষে একটি অংশে লেখকের কাকাতো বোন ছিলেন। আইজ্যাকসের পরিবারের এল পারাইসোকে উপন্যাসের সর্বত্র গুরুত্বপূর্ণ স্থান হিসেবে রাখা হয়েছে যা বর্তমানে যাদুঘর হিসেবে সংরক্ষিত।
ভ্যাল ডেল ককা গ্রামের মারিয়া ও তাঁর কাকাতো ভাই এফরেইনের মধ্যকার গভীর ভালোবাসা উপন্যাসে রয়েছে। মাঝখানে দুই কিশোর-কিশোরী চরিত্রের ভালোবাসায় পতিত হওয়ার বিষয় রয়েছে কিন্তু বাস্তবতা তাদের ভালোবাসায় অন্তরক হিসেবে কাজ করে। প্রথম বাঁধা হিসেবে রয়েছে কলম্বিয়ার রাজধানী বোগোতা থেকে ছয় বছর মাধ্যমিক শিক্ষা সমাপণ শেষে এফরেইনের প্রত্যাবর্তন। ভ্যাল ডেল ককায় তারা দুজন একত্রে বসবাস করতে সক্ষম হয়। কিন্তু মাত্র তিন মাস পরই এফরেইনকে জোরপূর্বক চিকিৎসাশাস্ত্রে অধ্যয়নের জন্য লন্ডন পাঠিয়ে দেয়া হয়। দুই বছর পর এফরেইন কলম্বিয়ায় ফিরে এসে মারিয়াকে অসুস্থ অবস্থায় মৃত্যুর কোলে ঢলে পড়তে দেখতে পায়। ভগ্ন হৃদয় নিয়ে চিরতরে ককা ত্যাগ করার সিদ্ধান্ত নেয় এফরেইন। এবার সে ঠিক করতে পারে না তার গন্তব্য কোথায়!
নীরজা ভনোট
নিরজা ভানোট (হিন্দি: नीरजा भनोत; ৭ সেপ্টেম্বর ১৯৬৩– ৫ সেপ্টেম্বর ১৯৮৬) ১৯৮৬ সালে প্যান এম ফ্লাইট ৭৩ বিমানটি ছিনতাই হওয়া বিমানের যাত্রীদের বাঁচাতে গিয়ে সন্ত্রাসীদের হাতে খুন হন। মাত্র ২৩ বছর বয়সেই নিরজা ৩৬০ জন মানুষের প্রাণ বাঁচিয়েছিলেন। নিরজা ভানোট কে ভারত, পাকিস্তান ও যুক্তরাষ্ট্রে সর্বোচ্চ বেসামরিক সম্মাননায় ভূষিত করা হয়েছে।
১৯৬৩ সালে ভারতের চন্ডীগড়ে জন্ম নিরজা ভানোটের। সেখান থেকেই মাধ্যমিক পর্যন্ত পড়াশোনা করে পরিবারের সঙ্গে মুম্বাইয়ে চলে আসেন তিনি। মুম্বাইয়ের সেইন্ট জেভিয়ার্স থেকেই গ্র্যাজুয়েশন করেন।
১৯৮৫ সালে মাত্র ২২ বছর বয়সে মা-বাবার পছন্দের পাত্রের সঙ্গে বিয়ে করে মধ্যপ্রাচ্যে চলে যান নিরজা। কিন্তু বিয়ের পর থেকে ক্রমাগত পণের জন্য চাপ দেওয়ায় এক সময় স্বামীকে ছেড়ে দেশে ফিরে আসেন নিরজা। এরপর পত্রিকায় বিজ্ঞাপন দেখে 'প্যান অ্যাম' সংস্থায় এয়ার হোস্টেস বা বিমানবালা হওয়ার জন্য আবেদন করেন। কাজটি পেয়েও যান তিনি।
১৯৮৬ সালের মুম্বাই থেকে করাচি হয়ে নিউ ইয়র্কের পথে যাত্রা করা প্যান অ্যাম সেভেনটি থ্রি বিমানটি জিম্মি করে সন্ত্রাসীরা। তাদের উদ্দেশ্য ছিল, বিমানটি সাইপ্রাসে উড়িয়ে নিয়ে যাবে, আর সেখানে যাত্রীদের জিম্মি করে নিজেদের দলীয় কিছু সন্ত্রাসীকে জেল থেকে মুক্ত করাবে। নিরাপত্তাকর্মীর ছদ্মবেশে চার জঙ্গি করাচি থেকে বিমানে ওঠে। হাইজ্যাকের ঘটনায় ৩৮০ জন যাত্রীর মধ্যে নিরজাসহ নিহত হয়েছিলেন মোট ২০ জন। বাকি যাত্রীদের রক্ষাকর্তা হয়ে উঠেছিলেন নিরজা, যিনি খুলে দিয়েছিলেন বিমানের জরুরি নির্গমনের পথটি। এর ফলে সন্ত্রাসীরা এলোপাতাড়ি গুলি চালানো শুরু করে এবং শেষ পর্যন্ত যাত্রীরাই হামলে পড়ে এই চার জঙ্গিদের ওপর। তার আগেই নিরজাকে চুল ধরে টেনে নিয়ে তার মাথায় গুলি করে জঙ্গিদের প্রধান।
এই ভয়ঙ্কর সময়ের পুরোটা জুড়েই তিনি শান্ত আর কর্মক্ষম ছিলেন। তিনিই সবার আগে হাইজ্যাকের ব্যাপারে সতর্ক করেছিলেন বিমান চালক এবং নির্বাহী কর্মকর্তাদের। এবং তার নির্দেশনা অনুযায়ী সবাই ককপিট থেকে বেরিয়ে যান যেন বিমানটি উড়তে না পারে।
সাহসিকতার পুরস্কার হিসেবে সবচেয়ে কম বয়সে ভারত সরকারের কাছ থেকে পেয়েছেন 'অশোক চক্র' পুরস্কার, আমেরিকার সরকার দিয়েছে ফ্লাইট সেফটি ফাউন্ডেশন 'হিরোইজম অ্যাওয়ার্ড'। পুরস্কার এসেছে পাকিস্তান ও কলম্বিয়া সরকারের পক্ষ থেকেও। ২০০৪ সালে অসম সাহসী এই ফ্লাইট অ্যাটেনডেন্টের নামে একটি স্ট্যাম্পও বের করে ভারতীয় ডাকবিভাগ।
তরুণ তেজপাল
তরুণ তেজপাল () (জন্ম: ১৫ মার্চ ১৯৬৩) একজন ভারতীয় সাংবাদিক, প্রকাশক, ঔপন্যাসিক এবং তহলকা পত্রিকার সাবেক এডিটর-ইন -চিফ। ২০১৩ সালের নভেম্বরে, একজন নারী সহকর্মী তার বিরোদ্ধে যৌন হয়রানির অভিযোগ আনলে তিনি ছয় মাসের জন্য তার পদ থেকে সড়ে দাঁড়ান ও ৩০শে নভেম্বর ২০১৩ সালে তিনি গ্রেফতার হন। বর্তমানে জামিনে মুক্ত রয়েছেন।
কারম্যান দে বার্গোস
কারম্যান দ্য বার্গোস (; জন্ম: ১০ ডিসেম্বর, ১৮৬৭ - মৃত্যু: ৯ অক্টোবর, ১৯৩২) আলমেরিয়ায় জন্মগ্রহণকারী বিখ্যাত স্পেনীয় প্রমিলা সাংবাদিক, লেখক, অনুবাদক ছিলেন। এছাড়াও মহিলাদের অধিকারে সোচ্চার ছিলেন তিনি। কলম্বাইন, গ্যাব্রিয়েল লুনা, পারিকো এল দ্য লস পালোতেস, র‌্যাকুয়েল, হনোরাইন ও ম্যারিয়ানেলা ছদ্মনামে পরিচিত ছিলেন তিনি। জনসন তাঁকে আধুনিক বলেছেন, যদি তিনি আধুনিকতাবাদী লেখকের যোগ্য না হন।
মধ্যবিত্ত পরিবারের সন্তান তিনি। তাঁর বাবার নিজস্ব স্বর্ণখনি ছিল। এছাড়াও আলমেরিয়ায় তাঁর বাবা জোস দ্য বার্গোস কানিজারেস ও তাঁর কাকা ফার্দিনান্দ পর্তুগালের উপ-কনসুলেটের দায়িত্বে ছিলেন। নিকোসিয়া সেগুই নাইতো ছিলেন তাঁর মা। আরতুরো আস্তারেজ বাসতোসের সাথে পরিচিত হন ও পরিবার থেকে চলে আসেন। ১৫ বছরের বড় বাসতোস কবি, লেখক ও মদ্যপায়ী ছিলেন। কিন্তু পরিচয় গোপন রেখে পারিবারিক সংবাদপত্রে টাইপসেটারের কাজ করতেন। প্রায় ১৭ বছরের অসুখী দাম্পত্য জীবন কাঁটান। তাঁদের সংসারে চার সন্তানের জন্ম হলেও মাত্র একজন জীবিত ছিল। ১৮৯৮ সালে শিশু পুত্র মৃত্যুবরণ করলে তিনি স্থানীয় শিক্ষক প্রশিক্ষণ মহাবিদ্যালয়ে ভর্তি হন। এক বছর পর প্রাথমিক, ১৮৯৮ সালে মাধ্যমিক ও ১৯০০ সালে শিক্ষকদেরকে প্রশিক্ষণ দেয়ার শিক্ষা লাভে সক্ষমতা দেখান। এ সকল শিক্ষাকে কাজে লাগিয়ে বাদবাকি জীবন পার করে দেন। মাদকাসক্ত ও অবিশ্বাসী স্বামীকে ত্যাগ করে গুয়াদালাজারায় নিজ বাসগৃহ তৈরি করেন। সেখানেই তিনি প্রথম পুস্তক রচনা করেন। এ সময়ে তিনি জীবনধারণের উপযোগী লিখনশৈলী করায়ত্ত করেন ও আনুষ্ঠানিক বৈবাহিক সম্পর্কের উন্নয়নে কাজ করতে থাকেন।
বার্গোস নিজেকে নারীবাদী হিসেবে পরিচিত করলেও স্পেনীয় পুরুষদের আধুনিকায়ণে তাঁর লেখায় অনুপস্থিত ছিল। সাপ্তাহিক উপন্যাসে বাজারে সাধারণত অনেকগুলো উপন্যাস রচনা করেছিলেন যা বিংশ শতাব্দীর শুরুতে বেশ জনপ্রিয়তা অর্জন করে।
১৯০৬ সালে মাদ্রিদভিত্তিক ডায়ারিও ইউনিভার্সালে সম্পাদক হিসেবে স্পেনের প্রথম পেশাদার সাংবাদিক হয়েছিলেন। ইন্টারন্যাশনাল লীগ অব আইবেরিয়ান এন্ড ল্যাটিন আমেরিকান উইম্যানের প্রথম সভাপতির দায়িত্ব পালন করেছেন। এ সময়েই জেনারেল ফ্রাঙ্কো'র সামরিক সরকার বার্গোস কর্তৃক লিখিত স্পেনের ইতিহাস সম্পর্কীয় বইগুলো উধাও করেছিলেন। গণতন্ত্র পুণর্বহাল হলে তিনি পুণরায় স্বীকৃতি পান ও স্পেনে নারী অধিকারে ইতিহাস হিসেবে স্থান দখল করেন।
প্যালিনড্রোম
প্যালিনড্রোম (ইংরাজী: Palindrom) হল এমন কিছু বিশেষ শব্দ আর সংখ্যা যার আরম্ভ বা শেষ দুদিক থেকেই পড়লে শব্দের উচ্চারণ আর অর্থের কোন বদল হয় না; বা সংখ্যার মান একই থাকে (সংখ্যার ক্ষেত্রে)। মূল গ্রীক শব্দ প্যালিনড্রোমাস(অর্থ: Running back again) থেকে ইংরাজী প্যালিনড্রোম শব্দটি এসেছে ।বাংলা ভাষায় একে দ্বিমুখী শব্দ বা সংখ্যা বলা যায়। এধরণের দ্বিমুখী শব্দ বা বাক্য সাজাতে যারা দক্ষ তাঁদের ‘পেলিনড্রোমিস্ট’ বলা হয়।
এস্তেলা বার্নেস দে কারলত্তো
এনরিকুয়েতা এস্তেলা বার্নেস দ্য কারলত্তো (; জন্ম: ২২ অক্টোবর, ১৯৩০) বুয়েন্স আয়ার্সে জন্মগ্রহণকারী বিশিষ্ট আর্জেন্টেনীয় প্রমিলা মানবাধিকার কর্মী। মানবাধিকার সংগঠন গ্র্যান্ডমাদার অব দ্য প্লাজা দ্য মেয়ো'র প্রধানের দায়িত্বে রয়েছেন এস্তেলা বার্নেস দ্য কারলত্তো।
ইংরেজ বংশোদ্ভূত পরিবারের সন্তান এনরিকুয়েতার জন্ম বুয়েন্স আয়ার্সে হলেও ১৯৪০ সাল থেকে লা প্লাতায় বসবাস করতে শুরু করেন। ১৯৫০ সালে প্রাথমিক বিদ্যালয়ের শিক্ষিকা হন তিনি। ব্রান্ডসেনে পড়াশোনা করানোর পর লা প্লাতায় চলে যান। এরপর বিদ্যালয়ের প্রিন্সিপালের দায়িত্ব পান। রঙের দোকানের মালিক গুইদো কারলত্তোর সাথে পরিণয় সূত্রে আবদ্ধ হন। তাঁদের সংসারে চার সন্তান ছিল।
সামরিক জান্তা কর্তৃক পরিচালিত নোংরা যুদ্ধে সন্ত্রাসী ও শান্তিপ্রিয় উভয়ের বিপক্ষে পরিচালিত হয়েছিল। সেপ্টেম্বর, ১৯৭৬ সালে তাঁর জামাতার কন্যা মারিয়া ক্লদিয়া ফ্যালকনকে হত্যা করে। তাঁর কন্যা লরা এস্তেলা কারলত্তো লা প্লাতা বিশ্ববিদ্যালয়ের ইতিহাসের ছাত্রী ছিলেন। পেরোনিস্ট ইউনিভার্সিটি যুব আন্দোলনের সাথে সক্রিয় লরাকে তাঁর অপর সন্তান ক্লদিয়া ও মিগুয়েল গুইদো সমর্থন জোগাতেন। জাপের সাথে মন্তোনেরোস গেরিলা সংগঠনের জোড়ালো সম্পর্কের প্রেক্ষিতে নিজ জীবন রক্ষার্থে বাড়ী ত্যাগ করেন। ১ আগস্ট, ১৯৭৭ তারিখে তাঁর সঙ্গী কার্লোসের সাথে অবস্থান করেন। ৫ আগস্ট তারিখে গুইদো কারলত্তো অপহৃত হন ও ২৫ আগস্ট তাঁকে মুক্তি দেয়া হয়। বিভিন্নভাবে নির্যাতনের পর ৪০ মিলিয়ন পেসো মুক্তিপণ হিসেবে আদায় করা হয়েছিল। ২১ অক্টোবর, ২০০১ তারিখে লা প্লাতায় তাঁর স্বামীর দেহাবসান ঘটে।
মথুরা সংগ্রহালয়
রাজকীয় সংগ্রহালয়, মথুরা বা মথুরা সংগ্রহালয় হল ভারতের উত্তরপ্রদেশ রাজ্যের মথুরা শহরে অবস্থিত একটি পুরাতাত্ত্বিক জাদুঘর। ১৮৭৪ সালে মথুরা জেলার তৎকালীন কালেক্টর স্যার এফ. এস. গ্রোস এই জাদুঘরটি প্রতিষ্ঠা করেন। প্রথম দিকে এই জাদুঘরের নাম ছিল 'কার্জন মিউজিয়াম অফ আর্কিওলজি'। পরে নাম পরিবর্তন করে রাখা হয় 'আর্কিওলজি মিউজিয়াম, মথুরা'। শেষ পর্যন্ত এই জাদুঘরের নাম রাখা হয় 'রাজকীয় সংগ্রহালয়, মথুরা' বা 'গভর্নমেন্ট মিউজিয়াম, মথুরা'।
এই জাদুঘরে মূলত মথুরা বা তার পার্শ্ববর্তী অঞ্চল থেকে আবিষ্কৃত প্রাচীন মৃৎপাত্র, ভাস্কর্য, চিত্রকলা, মুদ্রা রক্ষিত আছে। এগুলি আবিষ্কার করেছিলেন আলেকজান্ডার কানিংহ্যাম, এফ. এস. গ্রোস প্রমুখ পুরাতত্ত্ববিদগণ।
কুষাণ সাম্রাজ্য ও গুপ্ত সাম্রাজ্যের সমসাময়িক মথুরা শিল্পকলার (খ্রিস্টপূর্ব ৩য় শতাব্দী-খ্রিস্টীয় ১২শ শতাব্দী) প্রাচীন ভাস্কর্যগুলির একটি ভাণ্ডার হিসেবে এই জাদুঘরটি বিখ্যাত। বর্তমানে এটি উত্তরপ্রদেশ রাজ্যের একটি অগ্রণী জাদুঘর।
১৯৭৪ সালের ৯ অক্টোবর এই জাদুঘরের শতবর্ষ উপলক্ষ্যে ভারত সরকার একটি স্মারক ডাকটিকিট প্রকাশ করেছিল।
সংসদীয় সংগ্রহালয়
সংসদীয় সংগ্রহালয় বা পার্লামেন্ট মিউজিয়াম হল ভারতের রাজধানী নতুন দিল্লিতে ভারতীয় সংসদ জ্ঞানপীঠে অবস্থিত একটি জাদুঘর। এই জাদুঘরটি সংসদ ভবনের কাছে অবস্থিত। ১৯৮৯ সালের ২৯ ডিসেম্বর ভারতের তৎকালীন লোকসভার অধ্যক্ষ সংসদ ভবন অ্যানেক্সে এটি উদ্বোধন করে। পরে এটি সংসদীয় জ্ঞানপীঠ স্থানান্তরিত করা হয়। সেখানে ২০০২ সালের ৭ মে এটি উদ্বোধন করেন ভারতের তৎকালীন রাষ্ট্রপতি কে. আর. নারায়ণন। ২০১৬ সালের ১৫ অগস্ট তৎকালীন রাষ্ট্রপতি এ. পি. জে. আব্দুল কালাম সংযোগরক্ষাকারী জাদুঘরটি উদ্বোধন করেন।
এই জাদুঘরে ভারতের স্বাধীনতা আন্দোলনের ইতিহাসটি প্রদর্শিত হয়েছে। এছাড়া লোকসভার অধ্যক্ষদের দেওয়া বিদেশি প্রতিনিধিদের দুষ্প্রাপ্য উপহার সামগ্রীগুলিও এখানে রাখা আছে।
মঙ্গলবার থেকে শনিবার পর্যন্ত সকাল ১১টা থেকে বিকেল ৫টা পর্যন্ত এই জাদুঘর খোলা থাকে। এই জাদুঘর প্রত্যেক রবিবার ও সোমবার বন্ধ থাকে।
২০০৪ সালে লোকসভার অধ্যক্ষ পদে শপথ গ্রহণের পর সোমনাথ চট্টোপাধ্যায় ভারতের গণতান্ত্রিক ঐতিহ্যের উপর একটি আধুনিক, হাই-টেক ও আন্তর্জাতিক মানের জাদুঘর প্রতিষ্ঠার ইচ্ছা প্রকাশ করেন। প্যারিসের ইন্টারন্যাশানাল কাউন্সিল অফ মিউজিয়ামের প্রাক্তন সভাপতি তথা ভারতের জাতীয় বিজ্ঞান সংগ্রহালয় পর্ষদের অবসরপ্রাপ্ত ডিরেক্টর জেনারেল ড. সরোজ ঘোষকে এই বিষয়ে একটি যথাযথ প্রস্তাব পেশ করতে বলা হয়। সর্বশেষ প্রস্তাবনাটি গৃহীত হওয়ার পর সংসদের আধিকারিক ও নির্বাচিত নেতৃবর্গের সহায়তায় নির্মাণকার্য শুরু হয়। ২০০৬ সালের ১৪ অগস্ট তৎকালীন রাষ্ট্রপতি এ. পি. জে. আব্দুল কালাম এই জাদুঘর উদ্বোধন করেন। উদ্বোধনী অনুষ্ঠানে উপস্থিত ছিলেন তৎকালীন উপ-রাষ্ট্রপতি ভৈরোঁ সিং শেখাওয়াত, প্রধানমন্ত্রী ড. মনমোহন সিং, লোকসভার অধ্যক্ষ সোমনাথ চট্টোপাধ্যায় ও অন্যান্য বিশিষ্ট অতিথিবর্গ। ২০০৬ সালের ৫ সেপ্টেম্বর থেকে জাদুঘরটি জনসাধারণের জন্য খুলে দেওয়া হয়।
জন চিপ
স্যার জন চিপ (১৭৯২–১৮৭৬) ছিলেন দক্ষিণ এশিয়ার একজন স্কটিশ জেনারেল।
জন চিপ ওউলিচ ও এডিসকোম্বে পড়াশোনা করেছেন। ১৮০৯ সালের ৩ নভেম্বর তিনি বেঙ্গল ইঞ্জিনিয়ার্সে সেকেন্ড লেফটেন্যান্ট হিসেবে যোগ দেন। প্রথমে তিনি তৃতীয় ইঙ্গ-মারাঠা যুদ্ধে এবং ১৮১৫ ও ১৮১৬ সালের ধামনি ও মন্ডেলা অবরোধে অংশ নিয়েছেন। এরপর ১৮১৭ সালে তিনি কর্নেল এডামসের অধীনে নর্মদা রিভার ফিল্ড ফোর্সে‌ দায়িত্বপালন করেছেন। ১৮১৮ সালে জন ডোভটন ও জন ম্যালকমের অধীনে তিনি আসিরগড় অবরোধে অংশ নিয়েছেন। ১৮২১ সালের ১ মার্চ তিনি ক্যাপ্টেন পদে উন্নীত হন।
১৮২৪ সালে তাকে বার্মা প্রেরণ করা হয় এবং সেখানে প্রথম ইঙ্গ-বার্মিজ যুদ্ধের তিনটি অভিযানে অংশগ্রহণ নেন। এরপর দুই দশকের বেশি সময় তিনি পুরকৌশলে নিয়োজিত ছিলেন। পাশাপাশি তিনি পদোন্নতি পেয়ে ১৮৩০ সালে মেজর, ১৮৩৪ সালে লেফটেন্যান্ট-কর্নেল এবং ১৮৪৪ সালে কর্নেল হন। ১৮৪৮ সালে মুলতান অবরোধের পরিকল্পনার সময় তাকে পাঞ্জাবে পাঠানো হয়। তাকে প্রধান প্রকৌশলী নিযুক্ত করা হয় এবং তিনি দুর্গের পতনের জন্য পরিচালিত অপারেশনে নেতৃত্ব দেন। এরপর তিনি এরপর হিউ গফের অধীনে কাজ করেন। গুজরাটের যুদ্ধে তিনি গোলন্দাজদের পরিচালনা করেছেন। গফ নিজের প্রেরিত বার্তায় চিপের নাম উল্লেখ করেছেন। চিপকে সি.বি. এবং রাণীর এইড-ডি-ক্যাম্প প্রদান করা হয়।
১৮৫২ সালে দ্বিতীয় ইঙ্গ-বার্মিজ যুদ্ধের শুরু হওয়ার পর চিপ ব্রিগেডিয়ার-জেনারেল হন এবং তাকে জেনারেল হেনরি গডউইনের সেকেন্ড ইন কমান্ড নিযুক্ত করা হয়। ১৮৫৩ সালের ফেব্রুয়ারি চিপ কমান্ড গ্রহণ করে পেগু আক্রমণ করেন। অভিযানে তিনি সফল হন এবং পেগু ও তেনাসেরিমকে ইস্ট ইন্ডিয়া কোম্পানির শাসনাধীন অঞ্চলের সাথে একীভূত করা হয়।
১৮৫৪ সালে চিপ মেজর-জেনারেল পদে উন্নীত হন। তিনি পদক লাভ করেন এবং কে.সি.বি. হন। এরপর তিনি ভারত ত্যাগ করে চলে যান। তিনি ওয়িট দ্বীপে বসবাস শুরু করেন। ১৮৫৯ সালের ২৪ মে তিনি লেফটেন্যান্ট-জেনারেল হিসেবে এবং ১৮৬৬ সালের ৬ ডিসেম্বর জেনারেল হিসেবে পদোন্নতি পান। এছাড়াও ১৮৬৫ সালে তিনি জি.সি.বি. হন। ১৮৭৫ সালের ৩০ মার্চ তিনি ভেন্টনরের ওল্ড পার্কে মৃত্যুবরণ করেন। 
১৮৩৫ সালে জন চিপ বেঙ্গল সিভিল সার্ভিসের টি. চিচলে প্লাওডেনের কন্যা এমেলিয়াকে বিয়ে করেন।
হোমি জাহাঙ্গীর ভাভা
হোমি জাহাঙ্গীর ভাভা ( ; ৩০ অক্টোবর ১৯০৯- ২৪ জানুয়ারি ১৯৬৬ খ্রিস্টাব্দ) ভারতের একজন প্রসিদ্ধ নিউক্লীয় পদার্থবিজ্ঞানী, প্রতিষ্ঠাকালীন ব্যবস্থাপক এবং টাটা মৌলিক গবেষণা প্রতিষ্ঠান এর পদার্থবিজ্ঞানের অধ্যাপক ছিলেন৷ তাছাড়া তাঁকে ‘ভারতের নিউক্লীয় প্রোগ্রামের জনক’ বলা হয় । ভাভা ভারতের দুটি প্রসিদ্ধ শিক্ষা তথা গবেষণা প্রতিষ্ঠান টাটা মৌলিক গবেষণা প্রতিষ্ঠান(TIFR) এবং ট্রম্বে এটমিক এনার্জি (AEET)" প্রতিষ্ঠানের প্রতিষ্ঠাকালীন ব্যবস্থাপক ছিলেন(যা বর্তমানে তাঁর নামে নামকরণ করা হয়েছে); উভয় প্রতিষ্ঠান ই নিউক্লিয়ার অস্ত্রে ভারতের অগ্রগতিতে ভিত্তি হিসেবে কাজ করছিল যেখানে ভাভা স্বয়ং তত্ত্বাবধায়করূপে ব্যবস্থাপকের দায়িত্ব পালন করতেন।
হোমি জাহাঙ্গীর ভাভা একটি ধনী এবং বিখ্যাত শিল্পপতি পরিবারে জন্মগ্রহণ করেন, এসূত্রে তিনি দিশ্ব মানিকজি পেটিট এবং দরাবজি টাটার সঙ্গে সম্পৃক্ত হন। ১৯০৯ খ্রিস্টাব্দের ৩০ অক্টোবর ভাভা একটি দীর্ঘ ঐতিহ্যবাহী এবং রাষ্ট্রীয় কাজে আনুগত্য প্রদর্শনকারী সম্ভ্রান্ত পরিবারে জন্মগ্রহণ করেন। তাঁর পিতার নাম হরমুসজি ভাভা, যিনি পেশায় ছিলেন একজন সুপরিচিত আইনজীবী এবং মাতার নাম মেহেরিন। মুম্বইয়ের ক্যাথেড্রাল ও জন কন্নন বিদ্যালয় থেকে তিনি প্রাথমিক শিক্ষা গ্রহণ করেন এবং ১৫ বছর বয়সে সিনিয়র কেম্ব্রিজ পরিক্ষায় সম্মানের সঙ্গে উত্তীর্ণ হয়ে এলফিনস্টোন কলেজে প্রবেশ করেন। তাঁর বাবার জেহাঙ্গির নামটি ফারসি শব্দ (جهانگیر) থেকে এসেছে, যার অর্থ হল 'বিশ্ব বিজেতা'
পরবর্তীতে তিনি কেম্ব্রিজ বিশ্ববিদ্যালয় এর গনভিল ও কাইয়াস কলেজে ভরতি হওয়ার আগে ১৯২৭ খ্রিস্টাব্দ পর্যন্ত মুম্বইয়ের সাইন্স ইন্সটিটিউটে অধ্যয়ন করেন। কারণ এটা তাঁর বাবা ও চাচা দরাব টাটার ইচ্ছা ছিল, কেম্ব্রিজ বিশ্ববিদ্যালয় থেকে ভাভাকে মেকানিক্যাল ইঞ্জিনিয়ারিং ডিগ্রি নিয়ে ভারতে ফিরে আসা তাঁদের উদ্দেশ্য ছিল, যাতে তিনি জমসেদপুরের টাটা আয়রন অ্যান্ড স্টিল কোম্পানির ধাতুবিদ্যাবিশরদ হিসেবে যোগদান করেন।
রিটা
রিটা বা রিঠা (বৈজ্ঞানিক নাম: Sapindus mukorossi), হচ্ছে Sapindaceae পরিবারের একটি বৃক্ষ। এদের সাধারণ নাম (), এবং "Sapindus" গণের অন্যান্য উদ্ভিদের মতোই এটিকে () বলা হয়। রিঠাকে নেপালে রিঠা বা রীঠা নামেই ডাকা হয়। রিটা হিমালয়ের নিচু ও মাঝারি পাহাড়ি অঞ্চল থেকে ৪০০০ ফুট উচ্চতা পর্যন্ত জন্মায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
এই গাছের অনেক শাখা-প্রশাখা হয়, উচ্চতায় ১০ থেকে ১২ মিটার পর্যন্ত হয়ে থাকে। পাতা ২০ থেকে ২৫ সেন্টিমিটার লম্বা হয়। গাছে পাতা অনেক থাকে।
কানইয়ে ওয়েস্ট
কানইয়ে ওমারি ওয়েস্ট (; জন্ম জুন ৮, ১৯৭৭) একজন হিপ হপ গায়ক, গীতিকার, সংগীত প্রযোজক, ফ্যাশন ডিজাইনার, এবং আন্ট্রেপ্রিনোর। তিনি একবিংশ শতাব্দীর অন্যতম আলোচিত সংগীতশিল্পী, যিনি তার কাজ এবং স্পষ্টবাদী ব্যক্তিত্বের জন্য প্রশংসা এবং সমালোচনা উভয়ই লাভ করেছেন।
শিকাগোতে বড় হওয়া ওয়েস্ট রক-আ-ফেলা রেকর্ডের সংগীত প্রযোজক হওয়ার আগে কিছুদিনের জন্য আর্ট স্কুলে ভর্তি হন। তিনি সংগীত প্রযোজক হিসেবে জে জি এবং অ্যালিশিয়া কিস-এর মত শিল্পীদের জন্য সফল গান প্রযোজনা করেন। নিজেকে র‍্যাপার হিসেবে প্রতিষ্ঠা করার জন্য তিনি তার প্রথম অ্যালবাম দ্য কলেজ ড্রপআউট ২০০৪ সালে মুক্তি দেন। মুক্তির পর অ্যালবামটি ব্যাপক প্রশংসা এবং বাণিজ্যিক সাফল্য লাভ করে। তিনি পরবর্তি অ্যালবামগুলোতে বিভিন্ন ধরণের সংগীত হিয়ে পরীক্ষা-নিরীক্ষা করেন যার ফলাফল হিসেবে লেট রেজিস্ট্রেশন (২০০৫), গ্র্যাজুয়েশন (২০০৭) এবং ৮০৮স অ্যান্ড হার্টব্রেক (২০০৮) মুক্তি পায়। ২০১০ সালে তিনি তার পঞ্চম অ্যালবাম মাই বিউটিফুল ডার্ক টুইস্টেড ফ্যান্টাসি মুক্তি পায় যা সমালোচকদের প্রশংসা লাভ করে। পরবর্তি বছর তিনি জে জির সাথে মিলে একটি যৌথ অ্যালবাম ওয়াচ দ্য থ্রোন (২০১১) প্রকাশ করেন। ওয়েস্ট ২০১৩ সালে তার ষষ্ঠ অ্যালবাম ইজাস এবং ২০১৬ সালে সপ্তম অ্যালবাম দ্য লাইফ অফ পাবলো মুক্তি দেন।
২০১৪তে টেলিভিশন ব্যক্তিত্ব কিম কার্দাশিয়ানের সাথে তার বিয়ে গণমাধ্যমের নজরবিন্দুতে পরিণত হয়েছিল।
এলিশিয়া মোরিও দে জুস্তো
এলিশিয়া মোরিও দ্য জাস্তো (; জন্ম: ১১ অক্টোবর, ১৮৮৫ - মৃত্যু: ১২ মে, ১৯৮৬) যুক্তরাজ্যের লন্ডনে জন্মগ্রহণকারী বিশিষ্ট আর্জেন্টেনীয় প্রমিলা চিকিৎসক, রাজনীতিবিদ ও মানবাধিকার কর্মী ছিলেন।
১৯০৬ সালে আন্তর্জাতিক মুক্তচিন্তার সম্মেলনে অংশগ্রহণকালে রাজনৈতিক কর্মকাণ্ডে জড়িয়ে পড়েন। তিনি সমাজতান্ত্রিক দলের সাথে নীবিড় সম্পর্ক গড়ে তোলেন ও আন্তর্জাতিক সমাজতান্ত্রিক সাময়িকীতে সহকর্মী হিসেবে কাজ করেন।
১৯১০ সালে এটেনিও পপুলার সংগঠনের উচ্চ বিদ্যালয় ও বিশ্ববিদ্যালয়ের সম্প্রসারণ কার্যক্রমে সম্পৃক্ত ছিলেন ও এর সাধারণ সম্পাদকের দায়িত্ব লাভ করেন। প্রত্যেক কর্মদিবসে ৮ ঘন্টা রাজনৈতিক কর্মকাণ্ড চালিয়ে যান। একই বছর প্রথম আন্তর্জাতিক মহিলা কংগ্রেসে অংশ নেন। ১৯১১ সালে অভিবাসনকারীদের জন্য বিদ্যালয় প্রতিষ্ঠার প্রচারণা চালান। ১৯১৮ সালে ন্যাশনাল ফেমিনিন ইউনিয়ন প্রতিষ্ঠা করেন। ১৯২৬ সালে মহিলাদের নাগরিক অধিকারের বিষয়ে কাজ করেন।
সমাজতান্ত্রিক কেন্দ্রগুলোয় মহিলাদের রাজনৈতিক অংশগ্রহণের দিকে মনোনিবেশ ঘটান। ১৯৪৫ সালে গণতন্ত্রে মহিলা শীর্ষক পুস্তক প্রকাশ করেন। এতে তিনি আর্জেন্টেনীয় মহিলাদের ভোটের অধিকার লাভে প্রতিকূলতার দিক তুলে ধরেন।
অভ্যন্তরীণ পুণর্গঠনের অংশ হিসেবে ১৯৫৬ সালে লা ভাগুয়ারদিয়া সাময়িকীর পরিচালক মনোনীত হন। দুই বছর পর সমাজতান্ত্রিক দল পার্টিদো সোশ্যালিস্তা ডেমোক্রাটিকো ও সোশ্যালিস্তা আর্জেন্টিনো - এ দুই ধারায় বিভক্ত হয়ে যায়। তন্মধ্যে সোশ্যালিস্তা আর্জেন্টিনোর সাধারণ সম্পাদক ছিলেন তিনি।
মানবাধিকার বিষয়ের সাথে জড়িত বিভিন্ন ঘটনায় ওতপ্রোতভাবে নিজেকে জড়ান। মাদ্রেস দ্য প্লাজা দে মেয়োকে সহায়তা করেন। ১৯৮০ সালে মার্কিন যুক্তরাষ্ট্র থেকে আগত আন্ত-আমেরিকান মানবাধিকার কমিশনের সদস্যদের অভ্যর্থনার দায়িত্ব পান ও সামরিক সরকারের নোংরা যুদ্ধের বিভিন্ন অপরাধের বিষয়গুলো তুলে ধরেন।
ফরাসী পিতা-মাতার সন্তান তিনি। লন্ডনে জন্মগ্রহণ করলেও শৈশবকালেই পরিবারের সাথে আর্জেন্টিনায় চলে আসেন। সেখানে তিনি প্রথমে বিদ্যালয়ের শিক্ষক হবার জন্য অধ্যয়ন করেন। পরবর্তীতে দেশের চতুর্থ স্নাতকধারী মহিলা চিকিৎসক হবার গৌরব লাভ করেন।
১৯২২ সালে জুয়ান বি. জাস্তো'র সাথে বৈবাহিক সম্পর্ক স্থাপন করেন। তাঁদের সংসারে ৩ সন্তান জন্মগ্রহণ করে। নিজের গোত্র নাম দ্য জাস্তো সন্তানদের নামের সাথে জুড়ে দেন।
বুয়েন্স আয়ার্সের পুয়ের্তো মাদেরো বারিও'র প্রধান রাস্তাটি তাঁর নামে নামাঙ্কিত হয়।
দি ইম্পেরিয়াল, মুম্বাই
দি ইম্পেরিয়াল হলো ভারত তথা দক্ষিণ এশিয়ার আবাসিক, গগনচুম্বী সর্বোচ্চ বিল্ডিং যা মহারাষ্ট্রের রাজধানী দক্ষিণ মুম্বাইয়ের তাড়দেওতে অবস্থিত। বিল্ডিংটির নির্মাণকার্য শুরু হয় ২০০৫ সালে এবং তা সম্পূর্ণ হয় ২০১০ সালে আর একই বছরে তা চালু করা হয়।
দি ইম্পেরিয়াল বিল্ডিংটি মুম্বাইয়ের তাড়দেও নামক স্থানে ও মুম্বাই সেন্টার জংশনের অদূরেই অবস্থিত।
হাজী আলী দরগাহ
হাজী আলী দরগাহ দক্ষিণ মুম্বাইয়ের ওরলি উপকূল থেকে ৫০০ মিটার দূরে আরব সাগরের বুকে অবস্থিত একটি মসজিদ ও দরগাহ।
দরগাহটি ইন্দো-ইসলামিক স্থাপত্য শৈলীর একটি সূক্ষ্ম উদাহরণস্বরূপ, দরগাহটিতে ঘুমিয়ে আছেন "সায়েদ সমাধি পীর হাজী আলী শাহ বুখারী"।
দরগাহটি ১৪৩১ সালে স্থাপন করা হয়।
আদেলিনা গুতাইরেজ
কারম্যান আদেলিনা গুতাইরেজ অলন্সো (আদেলিনা গুতাইরেজ হিসেবে পরিচিত, মার্চ ২৭, ১৯২৫ – এপ্রিল ১১, ২০১৫); (), সান্তিয়াগোতে জন্মগ্রহণকারী বিশিষ্ট প্রমিলা চিলীয় বৈজ্ঞানিক। এছাড়াও তিনি জ্যোতিঃপদার্থবিজ্ঞানের অধ্যাপক ছিলেন। প্রথম চিলীয় হিসেবে জ্যোতিঃপদার্থবিজ্ঞানে ডক্টরেট ডিগ্রী লাভ করেন ও প্রথম মহিলা হিসেবে চিলীয় বিজ্ঞান একাডেমিতে যোগ দেন আদেলিনা গুতাইরেজ।
লাইসিও দারিও সালাসে বিজ্ঞান বিষয়ের শিক্ষক হিসেবে কর্মজীবন শুরু করেন। এরপর চিলি বিশ্ববিদ্যালয়ের ফিজিক্যাল ও ম্যাথমেটিক্যাল ফ্যাকাল্টিতে কাজ করেন। পরবর্তীকালে শিক্ষক হিসেবেও কাজ করেন এখানে। ১ জুন, ১৯৪৯ তারিখে জাতীয় জ্যোতিঃবিজ্ঞান পর্যবেক্ষণ কেন্দ্রের দায়িত্বে ছিলেন।
১৯৫০-এর দশকের শেষ দিকে তিনি জ্যোতিঃপদার্থবিজ্ঞানে পিএইচডি ডিগ্রী লাভের উদ্দেশ্যে মার্কিন যুক্তরাষ্ট্রে ভ্রমণ করেন। জুন, ১৯৬৪ সালে ডিগ্রী অর্জন করেন যা তাঁকে প্রথম চিলীয় হিসেবে সম্মাননা এনে দেয়।
রামোন গুতাইরেজ ও কারম্যান অলন্সো'র কন্যা তিনি। লাইসিও মারিয়া অক্সিলিয়াদোরা দ্য সান্তিয়াগোতে অধ্যয়ন করেন। সেখান থেকে ১৯৪২ সালে স্নাতক ডিগ্রী লাভ করেন। শিক্ষকতা পেশায় অংশগ্রহণের লক্ষ্যে চিলির পেদাগোজিক্যাল ইনস্টিটিউট অব দ্য ইউনিভার্সিটি থেকে ১৯৪৮ সালে পদার্থবিজ্ঞান ও গণিতশাস্ত্রে স্নাতক ডিগ্রী অর্জন করেন।
বিশ্ববিদ্যালয়ে অধ্যয়নকালীন বিশিষ্ট বিজ্ঞানী হুগো মোরেনো লিওনের সাথে পরিচিত হন। পরবর্তীতে ১৯৫১ সালে উভয়ে বৈবাহিক বন্ধনে আবদ্ধ হন। তাঁদের সংসারে তিন সন্তান ছিল। ১১ এপ্রিল, ২০১৫ তারিখে তাঁর দেহাবসান ঘটে।
জোসেফা দে অবিদস
জোসেফা দে অবিদস (; জন্ম: আনুমানিক ১৬৩০ - মৃত্যু: ২২ জুলাই, ১৬৮৪) স্পেনের সেভিলে জন্মগ্রহণকারী বিখ্যাত প্রমিলা পর্তুগীজ চিত্রকর ছিলেন। জন্মকালীন তিনি জোসেফা দে আয়ালা নামে পরিচিত ছিলেন। কিন্তু তাঁর শিল্পকর্মাদিতে জোসেফা এম অবিদস কিংবা জোসেফা দে আয়ালা নামে স্বাক্ষর করতেন। তাঁর পিতার জন্মভূমি পর্তুগালেই সবগুলো চিত্রকর্ম অঙ্কন করেছিলেন। চার বছর বয়স থেকে পর্তুগালে বসবাস করতে শুরু করেন। প্রায় দেড়শত শিল্পকর্মে জোসেফা দে অবিদস অংশ নিয়েছেন যা তাঁকে পর্তুগালের অন্যতম সেরা শিল্পীতে পরিণত করেছে।
২০ ফেব্রুয়ারি, ১৬৩০ তারিখে সেভিলে তাঁর বাপ্তিস্মা হয়। তাঁর ঐশ্বরিক পিতা ফ্রান্সিসকো দে হেরেরা সুপরিচিত সেভিলীয় চিত্রকর ছিলেন। বাবা বালাতজার গোমেজ ফিগুইরা পর্তুগালের অবিদস গ্রাম থেকে আসা পর্তুগীজ চিত্রকর ছিলেন। ১৬২০-এর দশকে চিত্রকলা সম্পর্কে জ্ঞান বৃদ্ধিকল্পে সেভিলে যান। আন্দালুসীয় কাতারিনা দে আয়ালা ওয়াই কাবরেরার সাথে বৈবাহিক সম্পর্ক স্থাপন করেন। ৩ মে, ১৬৩৪ তারিখে পরিবারটি তাঁদের প্রথম সন্তান ফ্রান্সিসকোর বাপ্তিস্মার লক্ষ্যে ফিগুইরার নিজ গ্রাম অবিদসে অবস্থানের কথা লিপিবদ্ধ করে।
জোসেফা'র প্রথম স্বাক্ষরিত চিত্রকর্মটি ১৬৪৭ সালের। কইমব্রায় অবস্থিত অগাস্টিনিয়ান মনাস্তেরির জন্য অঙ্কিত তামা দিয়ে তৈরি যা সেন্ট ক্যাথরিনের রহস্যজনক বিবাহ সম্পর্কীয়। একই বছর তিনি আরও কয়েকটি ছোট চিত্রকর্ম তামা দিয়ে তৈরি করেছিলেন। ১৬৫৩ সালের পূর্বে তাঁর পরিবার কইমব্রা থেকে চলে যান। ঐ দশকগুলোয় পর্তুগালের কেন্দ্রস্থলে অবস্থিত চার্চে বেশ কয়েকটি শিল্পকর্ম অঙ্কন করেন। গ্রাহকদের ব্যক্তিজীবনও তাঁর চিত্রকর্মে জড়িত ছিল। আনুমানিক ১৬৭০ সালে অঙ্কিত তাঁর সেরা চিত্রকর্ম ফস্তিনো দাস নেভেস অবিদসের মিউনিসিপাল যাদুঘরে সংরক্ষিত আছে।
পর্তুগালের রাণী ডি মারিয়া ফ্রান্সিসকা অব সেভয়ের সাথে নৈকট্যপূর্ণ সম্পর্ক বজায় রেখেছিলেন। জোসেফা সম্পর্কে ১৩ জুন, ১৬৮৪ তারিখে এক প্রামাণ্য দলিলে জানা যায়, তিনি কুমারী ছিলেন, যিনি কখনো পরিণয়সূত্রে আবদ্ধ হননি। ২২ জুলাই, ১৬৮৪ তারিখে চুয়ান্ন বছর বয়সে তাঁর দেহাবসান ঘটে। অবিদসের সেন্ট পিটার চার্চে তাঁকে সমাহিত করা হয়।
রাজমহল
রাজমহল ভারতীয় অধিরাজ্যের, ঝাড়খণ্ড প্রদেশের সাহেবগঞ্জ জেলায় অবস্থিত একমাত্র মহকুমা শহর। শহরটি একসময় সুবা বাংলার রজধানী ছিল।
এখানে রাজমহলের যুদ্ধ সংগঠিত হয়।
মান সিংহের শাসনামলে ও সম্রাট আকবরের সময় রাজমহল বাংলার রাজধানী ছিল তখন এর নাম ছিল আকবরনগর
রাজমহলের হৃদয়স্থানে অবস্থিত নীলকুঠি নামক স্থানটি ঐতিহাসিক ভাবে রাজমহলের গুরুত্বপূর্ণ স্থান। ব্রিটিশ শাসনের সময়, কাপড় ধোওয়াতে ব্যবহৃত নীল উৎপাদনের জন্যে এই নীলকুঠিটি ২৪ সেপ্টেম্বর ১৭৯৬ সালে ইংরেজরা স্থাপন করে।
২০০১ জনগণনা অনুসারে রাজমহলের মোট জনসংখ্যা ১৭,৯৭৪ জন। যার ৫২% পুরুষ ও ৪৮% নারী জনসংখ্যা। রজমহলের শিক্ষার হার ভারতের মোট শিক্ষার হার ৫৯.৫%-এর চাইতে কম; গড় ৪৮% তার মধ্যে নারী ৪৯% শিক্ষিত ও পুরুষ ৫৫% শিক্ষিত। রাজমহলের মোট জনসংখ্যার ১৯ শতাংশ ৬ বছর বা তার চাইতে কম বয়সী।
গ্রান সাবানা
লা গ্রান সাবানা (, ) ভেনেজুয়েলার দক্ষিণ-পূর্বাংশে অবস্থিত একটি অঞ্চল। এ অঞ্চলটি গুইয়ানান সাভানা নামেও পরিচিত। গুয়াইয়ানা উচ্চভূমি অঞ্চল ও বলিভার রাজ্যের দক্ষিণ-পূর্বাংশে সাভানার বিস্তৃত ঘটেছে যা ব্রাজিল ও গায়ানা সীমান্তরেখায় মিলিত হয়েছে। গ্রান সাবানার আয়তন প্রায় ১০,৮২০ বর্গ কিলোমিটার (৪,১৮০ বর্গ মাইল)। ভেনেজুয়েলার দ্বিতীয় বৃহত্তম জাতীয় উদ্যানের অংশ এটি। কেবলমাত্র পারিমা তাপিরাপেকো জাতীয় উদ্যান কানাইমার চেয়ে বৃহত্তর।
স্থানটি বিশ্বের অন্যতম দূর্গম এলাকা হিসেবে পরিচিত ও নদী, জলপ্রপাত, জঙ্গলে ঘেরা। ব্যাপকসংখ্যক ও বিভিন্ন প্রজাতির গাছপালায় পরিপূর্ণ। ঔপনিবেশিক আমলে ভেনেজুয়েলায় প্রাকৃতিক সম্পদের হাতছানিতে এল দোরাদো উপাখ্যানের জন্ম দেয়। এরফলে দুঃসাহসী ব্যক্তি, আবিস্কারক ও বসতি স্থাপনকারীদের গভীর মনোযোগের কেন্দ্রবিন্দুতে পরিণত হয়। স্বর্ণ, মণি-মুক্তা ও অন্যান্য মূল্যবান ধন-সম্পদের দিকে আকৃষ্ট হয়ে তাঁরা এ উপকূলভূমিতে পদার্পণ করে। কিন্তু অঞ্চলটি অত্যন্ত দূর্গম ও প্রবেশ করা বেশ দুঃসাধ্য। অদ্যাবধি খুব স্বল্পসংখ্যক লোককেই এতদাঞ্চলে দেখা গেছে।
সম্পদের বিপুল সমারোহ ও জীবতাত্ত্বিক, খনিজ এবং দক্ষিণ পূর্ব গায়ানার ভৌগোলিক অবস্থানের কারণে এ অঞ্চলকে রক্ষা করার প্রয়োজনীয়তা দেখা দেয়। ফলশ্রুতিতে ভেনেজুয়েলার সরকার অঞ্চলটিকে রক্ষা করার প্রয়োজনীয় ব্যবস্থা গ্রহণ করে। অনেক বছর পর ১২ জুন, ১৯৬২ তারিখে কানাইমাকে নির্বাহী আদেশ নং ৭৭০-এর মাধ্যমে জাতীয় উদ্যান হিসেবে ঘোষণা করা হয়।
বর্তমানে গ্রান সাবানা উচ্চ পর্যায়ের জীববৈচিত্র্যের অধিকারী মূল্যবান স্থান হিসেবে পরিচিত। ১৯৯৪ সালে ইউনেস্কো কানাইমা জাতীয় উদ্যানকে বিশ্ব ঐতিহ্যবাহী স্থান হিসেবে ঘোষণা করেছে। ভেনেজুয়েলা সরকারের কাছে স্থানটি অত্যন্ত উচ্চস্তরের। এছাড়াও ভেনেজুয়েলীয়দের কাছে এটি গর্বের স্থান হিসেবে বিবেচিত। প্রতি বছর হাজার হাজার পর্যটক এ স্থান পরিদর্শনে আসেন ও উদ্যানের প্রাকৃতিক সৌন্দর্য উপভোগ করেন। বিশ্বের বিভিন্ন দেশ থেকে আসা অনেক বৃত্তিধারী ও বিজ্ঞানীর আকর্ষণের কেন্দ্রস্থল এটি। ভেনেজুয়েলার মোট উদ্ভিদ প্রজাতির ৪০% এখানে রয়েছে।
এ অঞ্চলের সর্বাপেক্ষা বৃহৎ শহর হচ্ছে সান্তা এলেনা দে ইউয়ারেন। সাম্প্রতিক বছরগুলো এর অবিশ্বাস্য উন্নয়ন ঘটছে ও ত্রিশ সহস্রাধিক জনসংখ্যা রয়েছে। ১৯২৩ সালে এ অঞ্চলের হীরা উৎপাদনে আকৃষ্ট হয়ে লুকাস ফার্নান্দেজ পেনা এর গোড়াপত্তন করেন। গড় তাপমাত্রা ২৫- ২৮ ডিগ্রী সেলসিয়াস। সমুদ্রপৃষ্ঠ থেকে ৯১০ মিটির উঁচুতে এর অবস্থান। ব্রাজিল সীমান্ত থেকে ১৫ কিলোমিটার, সিউদাদ গায়ানা থেকে ৬১৫ কিলোমিটার ও কারাকাস থেকে ১,৪০০ কিলোমিটার দূরে এর অবস্থান। গ্রান সাবানার বর্তমান জনসংখ্যা প্রায় ৪৮,০০০।
সাহেবগঞ্জ জেলা
সাহবগঞ্জ জেলা ঝাড়খণ্ডের, রাজ্যের ২৪টি জেলার একটি। জেলাটির সদরদপ্তর ও বড় শহর সাহেবগঞ্জ।
সাহেবগঞ্জ জেলা মোট দুটি মহকুমায় বিভক্ত যথাঃ সসহপবগঞ্জ মহকুমা এবং রাজমহল মহকুমা। মহকুমাগুলি আবার নটি সমষ্টি উন্নয়ন ব্লকে বিভক্ত যেগুলি হলো 
সাহেবগঞ্জ, মান্দরো, বোরিও, বারহাইট,
তালঝাড়ী, রাজমহল, উদুয়া, পাথনা, ও বাঢ়ারুয়া
সাহেবগঞ্জ জেলা অর্থনৈতিকভাবে খুব পিছিয়ে। সাহেবগঞ্জ ভারতের ২৫০টি অতি-অনুন্নত জেলাগুলির একটি।
২০১১ সালে ভারতের আদমশুমারি অনুযায়ী সাহেবগঞ্জ জেলার জনসংখ্যা ১,১৫০,০৩৮ জন যা তিমোর লেস্ট রাষ্ট্রেরর সমান। অথবা যুক্তরাষ্ট্রের রাষ্ট্র রোড আইল্যান্ডের সমান। জনসংখ্যার ভিত্তিতে সাহেবগঞ্জ জেলা ভারতের ৬৪০টি জেলার মধ্যে ৪০৭ম। জেলার জনঘনত্ব । জেলার জনসংখ্যা বৃদ্ধির হার ২০০১-২০১১ পর্যন্ত ২৩.৯৬। সাহেবগঞ্জের লিঙ্গানুপাত প্রতি ১০০০ পুরুষে ৯৪৮ জন নারী এবং গড় শিক্ষার হার ৫৩.৭৩% যা ভারতের গড় শিক্ষা হার ৫৯.৫%-এর চাইতে কম।
সাহেবগঞ্জ জেলার সংখ্যাগরিষ্ঠ ভাষা হল বাংলা (২৮.৮৬%)। বাংলা ছাড়াও ২৬.৩৩% মানুষ হিন্দি ও ২১.৮৬% মানুষ সাঁওতালি ভাষায় কথা বলেন। এই জেলার সরকারি ভাষা হল হিন্দি।
তারা বাইম
তারা বাইম (), (বৈজ্ঞানিক নাম: Macrognathus aral) হচ্ছে একটি ছোট মাছ। এটি সাধারণত চলমান বা স্থিতিশীল স্বাদু পানির মাছ। এটির দৈর্ঘ্য ।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
প্রজননের পর এদের ডিম সাধারণত শৈবালের উপর যুক্ত হয়ে বা জমা হয়ে থাকে।
তারা বাইম পাকিস্তান, ভারত, বাংলাদেশ, নেপাল এবং মায়ানমারের পাওয়া যায়।
সম্প্রতি, গবেষণার দেখা গেছে যে, প্রজাতি একবার শ্রীলংকায় প্রাপ্ত "Macrognathus Aral" হিসেবে বিবেচনা করা প্রজাতিটি আসলে একটি পৃথক প্রজাতি যার নাম হচ্ছে "Macrognathus pentophthalmos"।
তেরেসা দে লা পারা
তেরেসা দে লা পারা (; জন্ম: ৫ অক্টোবর, ১৮৮৯ -মৃত্যু: ২৩ এপ্রিল, ১৯৩৬) ফ্রান্সের প্যারিসে জন্মগ্রহণকারী বিশিষ্ট প্রমিলা ভেনেজুয়েলীয় ঔপন্যাসিক ছিলেন। প্যারিসে জন্মকালীন তাঁর নাম ছিল আনা তেরেসা পারা সানোজো। বাবা রাফায়েল পারা হেমাইজ ভেনেজুয়েলীয় রাষ্ট্রদূত হিসেবে বার্লিনে কর্মরত ছিলেন। তাঁর মায়ের নাম ছিল ইসাবেল সানোজো দে পারা।
পরিবারের প্রথম সন্তান ছিলেন তিনি। তাঁর আরও পাঁচ ভাই ছিল। বিত্তশালী পরিবারের সদস্যরূপে আনা তাঁর শৈশবকাল বাবার সাথে টাজোনে কাটাতেন। বাবার মৃত্যুর পর তাঁর মা স্পেনের গোদেলায় অবস্থিত স্কার্ড গার্টার স্কুলে কন্যাদেরকে অধ্যয়ন করান। কঠোর ধর্মীয় অনুশাসনে অবস্থান করে প্রকৃত শিক্ষালাভ করেন ও সমাজের উঁচু স্তরের উপযোগী তরুণীতে পরিণত হন। ১৯ বছর বয়সে কারাকাসে ফিরে আসেন তিনি।
প্যারিসে অবস্থানকালে সামাজিক জীবনে জড়িয়ে পড়েন তিনি। সিমন বলিভারের মৃত্যুর শততমবার্ষিকীতে উজ্জীবিত হয়ে তাঁর জীবনী সম্পর্কে গবেষণা করতে শুরু করেন। কিন্তু যক্ষ্মা রোগে আক্রান্ত হবার পর চিকিৎসাধীন থাকলে তাঁর এ পরিকল্পনায় ব্যাঘাত ঘটে। সুইজারল্যান্ড, স্পেনসহ ইউরোপের বিভিন্ন দেশে অবকাশ যাপন করলেও আরোগ্যলাভ করতে পারেননি। ঐ বছরগুলোয় তাঁর দার্শনিক ও সাহিত্যিক ভাবনাগুলোর প্রতিফলন ঘটান। দীর্ঘতম ও সর্বাপেক্ষা সুন্দর চিঠিপত্রাদি পরিবার ও বন্ধুদেরকে লিখতেন তিনি। এছাড়াও দিনলিপিতে সাহিত্যগত ধ্যান-ধারণাগুলোও বিরাজমান ছিল।
মাদ্রিদে তাঁর দেহাবসান ঘটে। পরবর্তীতে ১৯৪৭ সালে তাঁর দেহাবশেষ কারাকাসে ফিরিয়ে আনা হয়।
সমাজে মহিলাদের সঙ্কীর্ণ দৃষ্টিভঙ্গীর বিপক্ষে অবস্থান করে পড়া ও লেখায় ঘন্টার পর ঘন্টার পড়ার টেবিলে পাড় করে দিতেন তিনি। তাঁর চমকপ্রদ গল্পগুলো এল ইউনিভারসাল সংবাদপত্রে ও দিনলিপিগুলো একচুয়ালিদাদেসে প্রকাশিত হতে থাকে। তাঁর রচিত গল্প 'মামা এক্স' ভেনেজুয়েলার প্রাদেশিক শহরের প্রতিযোগিতায় প্রথম পুরস্কার লাভ করে। গল্পসহ তাঁর দিনলিপিতে তরুণ মনের বিক্ষুব্ধচিত্তের বিষয় ব্যক্ত হয়েছে। তাঁর প্রথমদিককার বৃহৎ কর্ম হিসেবে এটি লা লেকচুরা সেমানাল সাময়িকীতে প্রকাশিত হয়েছিল।
ইফিজেনিয়া উপন্যাসে এক তরুণীর অসহনীয় পরিবেশের কথা ফুটে উঠেছে। ১৯২৪ সালে উপন্যাসটি প্রকাশের ফলে ভেনেজুয়েলীয় সাহিত্যে বৈপ্লবিক পরিবর্তন সাধিত হয়। ১৯২১ থেকে ১৯২২ সালের মধ্যে তৎকালীন স্বৈরশাসক জুয়ান ভিসেন্তে গোমেজের শাসনামলে উপন্যাসের লেখাগুলো লিখেছেন। উপন্যাসের বেশকিছু চরিত্র ছিল কারাকাসের উচ্চবংশীয় সমাজের যা তিনি ব্যাঙ্গাত্মকভাবে প্রকাশ ঘটিয়েছেন। আবুইলেতা, তিয়া ক্লারা ও সিজার লিল নৈতিকতা ধারণ করেছেন। অন্যদিকে উচ্চাভিলাষী ও রাজনৈতিকভাবে দুর্নীতিগ্রস্ত চরিত্রের অধিকারী গ্যাব্রিয়েল ও তাইও পাঞ্চো জনগণকে নৈতিক মুক্তি প্রদান করলেও মহিলাদের বিপক্ষে অবস্থান করতে দেখা যায়।
১৯২৪ সালে কাসা এডিটোরা ফ্রাঙ্কো আইবেরো আমেরিকানা কর্তৃক প্যারিস থেকে বার্ষিক পুরস্কার লাভ করেন। অবশেষে ইফিজেনিয়া প্রকাশ করতে সক্ষম হন ও ১০,০০০ ফরাসি ফ্রাঙ্ক মূল্যমানের পুরস্কার লাভে সক্ষমতা দেখান। ফরাসি বুদ্ধিজীবী ও পাঠকদের কাছে গ্রহণযোগ্যতা অর্জন করে। ফরাসি ভাষায়ও এটি দ্রুত অনূদিত হয়।
পারা তুখোড় বক্তা হিসেবে ও সফলতা লাভ করেছেন। হাভানা ও বোগোতায় গুরুত্বপূর্ণ বক্তব্য রাখেন। তন্মধ্যে শেষের বক্তব্যটির তাৎপর্য সর্বাধিক। এতে তিনি বিংশ শতাব্দীতে পদার্পণ করে ঔপনিবেশিক আমলে লাতিন আমেরিকার সমাজব্যবস্থায় মহিলাদের ভূমিকা সম্পর্কে নিজস্ব চিন্তাধারা ফুটিয়ে তুলেছিলেন।
লরিয়ানো ভ্যালেনিলা ল্যাঞ্জ
লরিয়ানো ভ্যালেনিলা ল্যাঞ্জ (; জন্ম: ১০ নভেম্বর, ১৮৭০ - মৃত্যু: ১৬ নভেম্বর, ১৯৩৬) আঞ্জোয়াতোগুই রাজ্যের বার্সেলোনা এলাকায় জন্মগ্রহণকারী বিশিষ্ট ভেনেজুয়েলীয় বুদ্ধিজীবী ও সমাজবিজ্ঞানী ছিলেন। এছাড়াও গোমেজ সরকারের শাসনামলে বিশ বছরের অধিককাল কংগ্রেসের সভাপতির দায়িত্ব পালন করেছেন তিনি।
ভ্যালেনিলা ল্যাঞ্জ তৎকালীন স্বৈরশাসক জুয়ান ভিসেন্তে গোমেজ সরকারের অধীনে অনেকগুলো পদ দখল করেছিলেন। ১৯১৯ সালে তিনি সিজারিজমো ডেমোক্রেটিকো গ্রন্থ প্রকাশ করেন। এতে তিনি ভেনেজুয়েলীয় নাগরিকদের জন্য স্বৈরশাসনের প্রয়োজনীয়তার কথা তুলে ধরেছিলেন। তাঁর দৃষ্টিকোণে কদিলো পদ্ধতি গণতান্ত্রিক।
১৯৩০-এর দশকে ভেনেজুয়েলার এনভয় হিসেবে ফ্রান্সে দায়িত্ব পালন করেন।
ফ্রান্সের প্যারিসে অবস্থানকালে ১৬ নভেম্বর, ১৯৩৬ তারিখে তাঁর দেহাবসান ঘটে। ১৮ নভেম্বর তারিখে এগলিস সেন্ট পিঁয়েরে দ্য চালটে তাঁর শবযাত্রা অনুষ্ঠিত হয়। এতে তাঁর সন্তান লরিয়ানো ভ্যালেনিলা ও পরিবারের অন্যান্য সদস্য উপস্থিত ছিলেন।
ইসলামের রূপরেখা
নিম্নোক্ত রূপরেখাটি দেয়া হয়েছে ইসলামের প্রতি একটি এক নজরে প্রাসঙ্গিক নির্দেশিকা হিসেবে :
ইসলাম  – ইসলাম ( "আল্-ইস্‌লাম্") একটি একেশ্বরবাদী এবং আব্রাহামিক ধর্ম । কুরআন দ্বারা পরিচালিত;  যা আল্লাহর ( আরবি : الله আল্লাহ্ ) বানী এবং ইসলামের প্রধান নবী মুহাম্মাদ (সাঃ) এর প্রদত্ত শিক্ষা পদ্ধতি, জীবনাদর্শও (বলা হয় সুন্নাহ এবং হাদিস নামে লিপিবদ্ধ রয়েছে ) ইসলামের ভিত্তি। ইসলামের অনুসারীরা মুহাম্মদ (সাঃ)-কে শেষ নবী বলে মনে করেন। এই ধর্মে বিশ্বাসীদের মুসলমান বা মুসলিম বলা হয়।সুন্নী :
আহ্‌মদীয়া :
নলেজ ওয়ার্ল্ড :
শিয়া:
ঝাড়খণ্ডের জেলাসমূহের তালিকা
ভারতের, রাজ্য ঝাড়খণ্ডে বর্তমানে মোট ২৪টি জেলা আছে। এই ২৪টি জেলার মধ্যে ঝাড়খণ্ড রাজ্যটি গঠনের সময় (২০০০ সালের) ১৮টি এবং নবনির্মিত ৬টি জেলার তালিকা নিচে দেওয়া হলো।
নাফতানি
নাফতানি বা নেফটানি বা 'নাপিত খলিশা বা মধুবালা (বৈজ্ঞানিক নাম:"Ctenops nobilis") () হচ্ছে Osphronemidae পরিবারের মাছের একটি প্রজাতি। এরা বাংলাদেশ ও ভারতের হ্রদ, পুকুর, নদী, এবং ঝরনার প্রাচুর্যময় উদ্ভিজ্জ এলাকায় বাস করে। এই গণে একটি প্রজাতিই আছে।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
এ মাছের দৈর্ঘ্য ।
এই মাছ বাংলাদেশের হাওর ও ভারতের বিভিন্ন অঞ্চলে পাওয়া যায়।
এ প্রজাতির মাছকে একুরিয়ামে ব্যবসায় কাজে লাগে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখন বিপন্ন মাছ হিসাবে চিহ্নিত। এ মাছ সংরক্ষণের জন্য তার আবাসস্থল রক্ষা জরুরি।
এই মাছটি ছোট তবে দেখতে সুন্দর। ১০ সেমি পর্যন্ত লম্বা হয়ে থাকে।
সঞ্জয় গান্ধী জাতীয় উদ্যান
সঞ্জয় গান্ধী জাতীয় উদ্যান (SGNP), পূর্বনাম বোরিবালি জাতীয় উদ্যান, মহারাষ্ট্রের রাজধানী মুম্বাইের উত্তরাংশের উপনগর বোরিবালিতে অবস্থিত একটি বৃহৎ সংরক্ষিত অঞ্চল। এই অঞ্চলটির আয়তন এবং এর তিন পাশে ভারতের সর্বোচ্চ জনঘনত্ব যুক্ত শহর দ্বারা পরিবেষ্টিত। এই উদ্যানটি ভারতের গুরুত্বপূর্ণ ও বৃহৎ জাতীয় উদ্যানগুলির একটি এবং মহানগরীর পার্শে অবস্থিত হওয়ায় আরও কৌতূহলপূর্ণ; এটি পৃথিবীর অধিকতম পর্যটক প্রবেশ করে এমন পার্কগুলি অন্যতম। 
সমৃদ্ধ প্রাণী ও উদ্ভিকুল সঞ্জয় গান্ধী জাতীয় উদ্যানে প্রতি বছর প্রায় ২ মিলিয়ন দর্শক জোটাতে সাহায্য করে। তাছাড়াও পর্যটকগণ উদ্যানেই অবস্থিত ২৪০০ বছর পুরনো কানহেরি গুহা উদ্যানের আরও এক আকর্ষণ।
সঞ্জয় গান্ধী জাতীয় উদ্যান প্রায় ৪শতক পিরনো ইতিহাসের ধারক ও বাহক। প্রাচীন ভারতে সোপারা ও কল্যাণ নামক দুটি প্রধান বন্দর ছিল, যার দ্বারা গ্রীস ও মেসোপটেমিয়ার মতো প্রাচীন সাংস্কৃতিক দেশের সাথে বাণিজ্য চলতো। এই বন্দর দুটির মধ্যস্থ প্রায় ৪৫ কিমি রাস্তার কিছু অংশ বর্তমান উদ্যানটির জঙ্গল ছিল।
এই উদ্যানে অবস্থিত কানহেরি গুহাটি ৯ম দশক ও ১ম শতকে বুদ্ধ সভ্যতার গুরুত্বপূর্ণ যাত্রা স্থানে পরিণত হয়েছিল।
আগে এই উদ্যনটির নাম "কৃষ্ণাগিরি জাতীয় উদ্যান ছিল।
ফ্লার্টিং
ফ্লার্ট, ফ্লার্টিং বা প্রণয়চাতুর্য () (অর্থ: খেলাচ্ছলে প্রেমের ভান করা, প্রেম প্রেম দুষ্টুমি) হল এক ব্যক্তির প্রতি অপর কোন ব্যক্তি কর্তৃক প্রদর্শিত অথবা দুজন ব্যক্তির মাঝে পারস্পারিকভাবে সঙ্ঘটিত একটি মানব আচরণ, যাতে কোন ব্যক্তির প্রতি যৌন ও প্রেমময় আগ্রহ প্রদর্শন করা হয়। আলাপ, দৈহিক ভাষা (যেমন চোখের ইশারা), অথবা সীমিত শারীরিক সংস্পর্শ এর অন্তর্গত। বিভিন্ন সংস্কৃতিতে স্বীকৃত ফ্লার্টিং-এর মাত্রার বিভিন্নতা দেখা যায়। অধিকাংশ সংস্কৃতিতেই, প্রকাশ্যভাবে যৌন সুবিধার সুযোগ গ্রহণ করা সামাজিকভাবে অস্বীকৃত, কিন্তু পরোক্ষ বা ইঙ্গিতসূচক সুবিধা গ্রহণকে (যেমন ফ্লার্টিং) প্রায়শই গ্রহণযোগ্যরূপে বিবেচনা করা হয়। অন্যদিকে, কিছু লোক শুধুমাত্র নিছক আনন্দ নেবার জন্যই খেলাচ্ছলে ফ্লার্ট করে থাকেন।
আব্বাস ইবনুল ওয়ালিদ
আব্বাস ইবনুল ওয়ালিদ ছিলেন একজন উমাইয়া আরব শাহজাদা ও সেনাপতি। তিনি খলিফা প্রথম আল-ওয়ালিদের পুত্র। তিনি আরব-বাইজেন্টাইন যুদ্ধের সময় একজন পরিচিত সামরিক নেতা। ৭৪০ এর দশকের মধ্যভাগে তিনি গৃহযুদ্ধের সাথে জড়িয়ে যান এবং বন্দী হন। ৭৫০ সালে বন্দী অবস্থায় তিনি মৃত্যুবরণ করেন।
আব্বাস ছিলেন খলিফা প্রথম আল-ওয়ালিদের পুত্র। তার শৈশব সম্পর্কে বেশি কিছু জানা যায় না। আরব ও বাইজেন্টাইন সূত্রে তার কর্মজীবনের বিস্তারিত বর্ণনার ক্ষেত্রে ভিন্ন রকম মত পাওয়া যায়। ৭০৭ সালে তিয়ানার গুরুত্বপূর্ণ বাইজেন্টাইন দুর্গ অভিযানের সময় তিনি অংশ নিয়েছিলেন। এতে তিনি তার চাচা মাসলামা ইবনে আবদুল মালিকের পাশাপাশি আরব বাহিনীকে নেতৃত্ব দিয়েছেন। ৭০৭-৭০৮ এর শীতকালব্যপী শহরে দীর্ঘ অবরোধ করা হয়। বসন্তে বাইজেন্টাইনদের প্রেরিত অতিরিক্ত সেনাদল পরাজিত হওয়ার পর শহর আত্মসমর্পণ করে। যুদ্ধে আরবদেরকে পরাজয়ের মুখ থেকে ফিরে বিজয়ী হওয়ার ক্ষেত্রে আব্বাসের গুরুত্বপূর্ণ ভূমিকা রয়েছে এমনটা আরব লেখকরা লিখেছেন।
এই বছরগুলিতে বাইজেন্টাইন এশিয়া মাইনরে পরিচালিত বার্ষিক অভিযানগুলির প্রায় সবকয়টিতে আব্বাস অংশ নিয়েছেন। তার সবচেয়ে উল্লেখযোগ্য অভিযান ছিল ৭১২ সালে কিলিকিয়ার সেবাস্ট ও ৭১৩ সালে পিসিডিয়ার এন্টিওক অধিকার, ৭২১ সালে পাফলাগোনিয়া অভিযান এবং ৭২২/৭২৩ সালের সিজা দুর্গ অধিকারের অভিযান। পাফলাগোনিয়া অভিযানে তিনি প্রায় ২০,০০০ জনকে বন্দী করেন বলা হয়ে থাকে। ইতিমধ্যে ৭২০ সালে তার চাচা মাসলামার সাথে তিনি ইরাকের গভর্নর ইয়াজিদ ইবনুল মুহাল্লাবের বিদ্রোহ দমনে অংশ নিয়েছেন।
দ্বিতীয় আল-ওয়ালিদের শাসনামলের প্রথম দিকে আব্বাস খলিফার বিরোধিতা করতে অনিচ্চুক ছিলেন। তবে পরবর্তীতে দ্বিতীয় আল-ওয়ালিদের বিরুদ্ধে অভ্যুত্থানে অংশ নেন। এতে ওয়ালিদ অপসারিত হন এবং আব্বাসের ভাই তৃতীয় ইয়াজিদ খলিফা হন। ইয়াজিদ ও তার উত্তরসূরি ইবরাহিম ইবনুল ওয়ালিদ উভয়েই দীর্ঘসময় সিংহাসনে ছিলেন না। দ্বিতীয় মারওয়ান খলিফা হওয়ার পর আব্বাসকে বন্দী করে হারানের কারাগারে আটক করা হয়। এখানে ৭৫০ সালে তিনি রোগাক্রান্ত হয়ে মারা যান।
বিকা উপত্যকায় আনজার শহর প্রতিষ্ঠার সাথে সাধারণত প্রথম আল-ওয়ালিদকে সম্পর্কিত করা হলেও থিওফানস দ্য কনফেসারসহ অন্যান্য সূত্র অণুযায়ী আব্বাস ৭১৪ সালের হেমন্তে শহরটি প্রতিষ্ঠা করেন। এশিয়া মাইনরের গ্রিক শ্রমিকদেরকে একাজে নিয়োজিত করা হয়। এছাড়াও নেস্টরিয়ান ও কপ্টিক কর্মী ও কারিগরদেরকে নিয়োগ দেয়া হয়েছিল। ৭১৫ সালের শীতে কাজ বন্ধ হয়ে যায় এবং বসন্তে পুনরায় কাজ শুরু হয়। আনজারে একটি জামে মসজিদ ও একটি সরকারি আবাসস্থল ("দার আল-ইমারা") নির্মিত হয়। প্রাচীন বালবিক শহরের সাথে নৈকট্যের কারণে এই শহর বিকা অঞ্চলের বিকল্প প্রশাসনিক কেন্দ্র হয়ে উঠে। কিন্তু ৭১৫ সালে প্রথম আল-ওয়ালিদ মারা যাওয়ার পর নতুন খলিফারা আব্বাসের প্রতি অণুকূল না হওয়ায় শহরে আব্বাসের পৃষ্ঠপোষকতা বজায় থাকেনি এবং শহরের ভবিষ্যত নির্মাণ কাজ সম্পন্ন করা সম্ভব হয়নি।
যৌনবিজ্ঞান
যৌনবিজ্ঞান বা যৌনবিদ্যা হল মানব যৌনতার উপর বৈজ্ঞানিক গবেষণা ও অধ্যয়ন, যার অন্তর্ভুক্ত হল মানব যৌন আগ্রহ, মানব যৌন আচরণ এবং কার্যপ্রণালী। যৌনবিজ্ঞান পরিভাষাটি যৌনতার অবৈজ্ঞানিক গবেষণার সঙ্গে সম্পর্কিত নয়, যেমন রাষ্ট্রবিজ্ঞান অথবা সামাজিক সমালোচনা।
যৌনবিজ্ঞানীগণ জীববিজ্ঞান, চিকিৎসা বিজ্ঞান, মনোবিজ্ঞান, রোগ নির্ণয় বিজ্ঞান এবং অপরাধবিজ্ঞানের মত বেশ কিছু একাডেমিক ক্ষেত্র হতে গবেষণামূলক সরঞ্জাম প্রয়োগ করে থাকেন। যৌনবিজ্ঞানের প্রধান বিষয়গুলো হল যৌন পরিবর্ধন, (বয়ঃসন্ধি), যৌন অভিমুখীতা ও লিঙ্গ পরিচয়, যৌন সম্পর্ক ও যৌন কর্মকাণ্ড, যৌনবিকৃতি ও সমজাতীয় যৌন আগ্রহ, এবং বিশেষ বিশেষ দলগুলোর যৌনতা, যেমন শিশু যৌনতা, কিশোর যৌনতা, বার্ধক্য যৌনতা এবং প্রতিবন্ধী যৌনতা। যৌন অক্ষমতা ও বৈকল্যের যৌনবৈজ্ঞানিক গবেষণাগুলোর মধ্যে লিঙ্গত্থান অক্ষমতা, রাগমোচন অক্ষমতা এবং শিশুকামিতাও হল অন্যতম প্রধান ক্ষেত্র। এছাড়াও এই ক্ষেত্রটিতে রোগীদের সাথে তাদের বিভিন্ন সমস্যা নিয়ে আলোচনা করার জন্য বিশেষ থেরাপিউটিক কর্মী (যেমন পিএলআইএসএসআইটি মডেল) নিয়োগ দিয়ে থাকে।
লুল
লুল (') বা "এলওএল" হলো "laugh out loud" অথবা '"lots of laugh"'-এর সংক্ষিপ্ত রূপ। এটি হলো একটি "ইন্টারনেট স্ল্যাং (অপভাষা"')", বাংলায় বলতে গেলে এর মানে দাঁড়ায় - উচ্চ শব্দে হাসা। শব্দটি ইউজনেটে (Usenet) সর্বপ্রথম ব্যবহৃত হলেও পরবর্তী সময়ে ইন্টারনেট সামাজিক মাধ্যমগুলো ছাড়াও ফেস-টু-ফেস কমিউনিকেশনেও এর ব্যবহার উল্লেখযোগ্য হারে বেড়ে যায়।
সাধারণত খুব হাস্যকর বা মজার কোনো কিছু দেখলে বা শুনলে প্রতিক্রিয়া ব্যক্ত করতে মানুষ ""লোল / lol"" বলে। সেই "লোল" উচ্চারণের বিকৃতি ঘটার ফলে বাংলা উচ্চারণটি ধীরে ধীরে পরিবর্তিত হয়ে "'"লুল""-এর রূপ ধারণ করেছে।
"lol" মূলত একটি ""Internet Slang"" হলেও বাংলায় এই শব্দটি শুধু ইন্টারনেটেই নয়, সাধারণ বাক্যালাপেও ব্যবহৃত হয়ে থাকে। ফলে এর প্রচার, প্রসার ও ব্যবহার বেড়েই চলেছে।
অনেকেই অর্থ না বুঝেই শব্দটি ব্যবহার করে থাকেন শুধুমাত্র সামাজিকতা রক্ষার্থে। সেসব ক্ষেত্রে অনেক অপপ্রয়োগও দেখা যায়। যেসব কথায় উচ্চহাসি অবাঞ্ছনীয়, সেসবে "'"লুল"" বা ""লোল"" বলা এই শব্দটির অপপ্রয়োগ করার মতই।
'"লুল"' বলতে বাংলায় শুধু হাস্যকর ছাড়াও আরেকটি অর্থও প্রকাশ করা হয়। তা হল- তাচ্ছিল্যকর বা নিম্নমানের। কোনো ক্ষেত্রে যেসব ছেলেরা মেয়েদের দিকে কুনজরে তাকায়, তাদেরও "লুল" বলা হয়; এক্ষেত্রে শব্দটি ছ্যাঁচড়া অর্থে ব্যবহৃত।
মহারাষ্ট্র ভূষণ পুরস্কার
মহারাষ্ট্র ভূষণ ভারতের মহারাষ্ট্র সরকার প্রদত্ত সর্বোচ্চ বেসামরিক সম্মান যা প্রতি বছর নির্ধারিত দিনে মহারাষ্ট্রের বিশিষ্ট নাগরিকদের প্রদান করা হয়।
১৯৯৫ সালে শিবসেনা-বিজেপির জোট সরকার মহারাষ্ট্রে ক্ষমতায় আসার পর, এই পুরস্কারটি প্রতিবছর মহারাষ্ট্রের বিশিষ্ট ব্যক্তিগণকে মান্যতা ও সম্মান দিতে পুরস্কারটির প্রদান করার প্রস্তাব উপস্থাপন করা হয়। তার পরেরবছর ১৯৯৬ সালে "মহারাষ্ট্র ভূষণ" পুরস্কারটি প্রথম প্রদান করা হয়।
এটি প্রাথমিকভাবে সাহিত্য , শিল্প, খেলাধুলা, এবং বিজ্ঞানের মতো বিভিন্ন ক্ষেত্রে যারা অবদান রাখেন তাঁদেট প্রত্যেক বছরে এই পুরস্কারে ভূষিত করা হয়। পরবর্তীতে সমাজকর্ম, সাংবাদিকতা, এবং জনপ্রশাসন এবং স্বাস্থ্য পরিষেবা ইত্যদি ক্ষেত্রগুলিও এর অন্তর্ভুক্ত করা হয়েছে। পুরস্কার তাদের প্রদান করা হয় যারা তাঁর নিজ ক্ষেত্রে অসামান্য কৃতিত্বের অধিকারী।
বর্তমান সময়ে, একটি অভিজ্ঞান ও মানপত্র এবং নগদ ১০ লাখ টাকা, সম্মান হিসেবে প্রদান করা হয়। মহারাষ্ট্র সরকারের নিযুক্ত একটি কমিটি বিজয়ীদে নির্বাচন করে।
মহারাষ্ট্র ভূষণ পুরস্কার প্রাপকদের তালিকা নিম্নরূপঃ
মহারাষ্ট্র সরকার
মহারাষ্ট্র সরকার বা মহারাষ্ট্র রাজ্য শাসন পশ্চিম ভারতীয় রাজ্য মহারাষ্ট্রের স্থানীয় সরকার। ভারতের অন্যসব সরকারের মতো এখানেও বিধানসভার সদস্যগণ পাঁচ বছরের জন্য নির্বাচিত হন। মহারাষ্ট্র সরকার সর্বমোট ২৮৮টি বিধনসভা আসন নিয়ে গঠিত। মহারাষ্ট্রর সরকার একটি দ্বিকাক্ষিক সরকার যথাঃ বিধানসভা ও বিধান পরিষদ।সংসদীয় ব্যবস্থায় যদি হয়, সরকারি দলের, জোট বা সমাবেশ সদস্যদের যারা ​​সংখ্যাগরিষ্ঠ কমান্ডের গ্রুপ দ্বারা গঠিত হয়। সংখ্যাগরিষ্ঠ দলের নেতাদের মধ্যে থেকে মুখ্যমন্ত্রী নির্বাচিত হয়।
৬ ডিসেম্বর ২০১৪ অনুযায়ী, মহারাষ্ট্র সরকারে ১৮ জন ক্যাবিনেট মন্ত্রী ও ১২ জন রাজ্য মন্ত্রী আছে।
পেদ্রো আমেরিকো
পেদ্রো আমেরিকো দ্য ফিগুইরেদো ই মেলো (; জন্ম: ২৯ এপ্রিল, ১৮৪৩ - মৃত্যু: ৭ অক্টোবর, ১৯০৫) তৎকালীন ব্রাজিল সাম্রাজ্যের আরেইয়া এলাকায় জন্মগ্রহণকারী ও সর্বাপেক্ষা প্রাতিষ্ঠানিক জ্ঞানের অধিকারী ব্রাজিলীয় চিত্রকর ছিলেন। এছাড়াও পেদ্রো আমেরিকো লেখক ও শিক্ষক ছিলেন।
১৮৫৪ সালে রিও দি জানেরিওতে স্থানান্তরিত হন। বৃত্তি নিয়ে সেখানে তিনি একাডেমিয়া ইম্পেরিয়াল ডি বেলাস আর্তেসে (ইম্পেরিয়াল একাডেমি অব ফাইন আর্টস) ভর্তি হন। আরও পড়াশোনার জন্যে তিনি ইউরোপে পাড়ি জমান। প্যারিসের একোল দে বোজার-আর্টসে জ্যঁ-অগাস্তে-ডমিনিক ইংগ্রেস, হিপ্পোলাইত ফ্লান্দারিন ও কার্ল-হোরেস ভার্নেটের ছাত্র ছিলেন তিনি। তাঁর চিত্রকর্মের জন্য সেখানে তিনি তাঁদের প্রশংসা কুড়ান। ১৮৬৮ সালে ব্রাসেলস বিশ্ববিদ্যালয় থেকে বিজ্ঞানে ডক্টরেট ডিগ্রী লাভ করেন।
ব্রাজিলে ফিরে তিনি তাঁর জনপ্রিয়তম চিত্রকর্মের অন্যতম অঙ্কন করেন। ইন্ডিপেন্ডেন্স অর ডেথ! শিরোনামে তাঁর ঐ চিত্রকর্মটি প্রিন্স পিটার কর্তৃক পর্তুগাল থেকে দেশের স্বাধীনতা ঘোষণার সময়কালীন ছিল। এ চিত্রকর্মটি ব্রাজিলে কয়েক দশক ধরে এলিমেন্টারি স্কুলে ইতিহাসের বইয়ের প্রচ্ছদে স্থান পেয়েছে।
ইতালির ফ্লোরেন্সেই তিনি অধিকাংশ সময় অবস্থান করেন। কিন্তু নিয়মিতভাবে রিও ডি জানেরিওতে গমন করতেন। সেখানে তিনি লেকচারার হিসেবে কাজ করতেন ও শিল্পকলার ইতিহাসবিদের ভূমিকায় অবতীর্ণ হতেন।
ম্যানুয়েল দ্য আরাউজো পোর্তো-আলেগ্রে নামীয় কূটনীতিবিদ ও চিত্রকরের কন্যা কার্লোতা দে আরাউজো'র সাথে পরিণয়সূত্রে আবদ্ধ হন। তাঁদের সংসারে সন্তান ছিল।
নাইটহুড খেতাবপ্রাপ্ত জার্মান ক্রাউনের অধিকারী ছিলেন তিনি। এছাড়াও, গ্রেট নাইট অব দি অর্ডার অব দ্য হলি সেপালচ্রে পদবী ধারণ করেছেন। ১৮৮৯ সালে ব্রাজিল প্রজাতন্ত্র গঠনকালীন তিনি জাতীয় আইনসভায় ডেপুটি হিসেবে নির্বাচিত হন।
বাবাসাহেব পুরন্দরে
বলবন্ত মোরেশ্বর পুরন্দরে ("") একজন বিখ্যাত মারাঠি সাহিত্যিক ও ইতিহাসবিদ। তিনি হিন্দু ধর্মের মান্যতা অনুযায়ী একটি পবিত্র দিন নাগ পঞ্চমীর দিন ২৯ জুলাই, ১৯২২ সালে পুণেতে জন্মগ্রহণ করেন।
বলবন্ত মোরেশ্বর পুরন্দরে যিনি বাবাসহেব পুরন্দরে নামে বেশী পরিচিত। তিনি ১৯২২ সালে পুণে জেলার সাসওয়ার নামক একটি গ্রামে জন্ম গ্রহণ করেন।
বাবাসাহেব পুরন্দরে তাঁর প্রথম লেখা "থিঙ্গয়্যা" নামক একটি বই যেটি ছত্রপতি শিবাজীর প্রাথমিক জীবনের উপর ভিত্তি করে লিখিত। তারপর তিনি একএকে আরও অনেক বই লেখেন। কিন্তু তিনি জনপ্রিয়তা পান জনতা রাজা নাটক, শিবাজী ও বিভিন্ন পেশওয়াদের জীবনী বা তার উপর ভিত্তি করে লেখা বিভিন্ন বই লিখার ফলে।
১৯৪৭ সালে ভারতের স্বাধীনতা প্রাপ্তির পরও পর্তুগিজরা গোয়া, চন্দননগর ও দাদরা ও নগর হাভেলি ইত্যাদি ভারতের অংশগুলি তারা ছাড়তে চায়নি। এর জন্য দাদরা ও নগর হাবেলীতে সুধির ফড়কের নেতৃত্বে বাবাসাহেব ও আরও অন্যান্যর আন্দোলন করেছিলেন।
বাবাসাহেব পুরন্দরে তাঁর জীবনে কয়েকটি পুরস্কার দ্বারা সম্মানিত হন, সে সবের মধ্যে মধ্যপ্রদেশ সরকার প্রদত্ত "কালিদাস সম্মান" এবং মহারাষ্ট্র সরকার প্রদত্ত মহারাষ্ট্র ভূষণ পুরস্কার অন্যতম।
১৯২২-এ জন্ম
ফাইটার (২০১১)
ফাইটার হল রবি কিনাগী পরিচালিত জিৎ ও শ্রাবন্তী অভিনীত অ্যাকশনধর্মী ভারতীয় বাংলা চলচ্চিত্র যা ৭ জানুয়ারি, ২০১১ সালে মুক্তি পায় ৷ এই চলচ্চিত্রটি প্রযোজিত হয় এস.কে মুভিজ এর পোস্টারে এবং সঙ্গীত পরিচালনা করেন ইন্দ্রদীপ দাশগুপ্ত ৷ এই সিনেমাটি বক্স অফিসে খুব সাড়া ফেলে দেয় ৷ এই চলচ্চিত্রটি ২০০৭ সালে মুক্তিপ্রাপ্ত তামিল চলচ্চিত্র "লাক্ষায়াম" এর পুনঃনির্মাণ ৷